|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 26** | ОДЕЉЕЊЕ**:** | ДАТУМ**:** |
| Наставна тема: | ДРУГИ СВЕТСКИ РАТ | |
| Наставна јединица: | 4.1. ТРИЈУМФ СИЛА ОСОВИНЕ НА ПОЧЕТКУ РАТА 1939–1941. ГОДИНЕ | |
| Тип часа: | Утврђивање | |
| Циљ часа: | Утврђивање знања о узроцима Другог светског рата, зараћеним странама и ратним операцијама на свим ратиштима 1939. и 1940. године. | |
| Очекивани исходи: | **На крају часа ученици ће бити у стању да:**   * објасне узроке Другог светског рата, * именују ратишта на којима су вођени сукоби, * наведу и објасне хронолошким редоследом догађаје на ратиштима 1939. и 1940. године, * дефинишу појмове тотални рат, блицкриг, десант, евакуација, * покажу на карти правце кретања војски и немачка освајања у првој фази рата и места важнијих битака, * образложе улогу и значај истакнутих личности, * изразе став о одређеном тумачењу историјског догађаја. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, карта, дигитални уџбеник | |
| Међупредметне компетенције: | Компетенција за учење, комуникација | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник обавештава ученике да ће на данашњем часу обновити стечена знања о Другом светском рату одговарајући усмено на постављана питања. Најављује да ће оценити најактивније ученике.  **Главни део (30 минута):**  Наставник ученицима поставља питања:   1. Наведи и покажи на карти територије које је Хитлер прикључио Немачкој пре напада на Пољску? 2. Објасни појам тотални рат. 3. Објасни узроке и наведи шта је био повод за почетак Другог светског рата. 4. Именуј супротстављене савезе у Другом светском рату и наведи државе које су их чиниле.   (Савезе и државе које су их чиниле наставник записује на табли. Затим, насумично лепи на таблу фотографије: А. Хитлера, Б. Мусолинија, цара Хирохита, В. Черчила, Ј. В. Стаљина, Ф. Д. Рузвелта, Х. Трумана и тражити од једног ученика да препозна ове личности. Потом тражи да личности повеже са државама записаним на табли. Наставник исписује име личности поред назива државе.)   1. Којим догађајем почиње Други светски рат? 2. Опиши немачку инвазију на Пољку. 3. Како се завршио рат у Пољској? 4. Објасни како су реаговале Велика Британија и Француска на Хитлеров напад на Пољску. 5. Обајсни како је Совјетски Савез спровео у дело тајни део пакта Рибентроп–Молотов. 6. Које државе су водиле Зимски рат и какав је био његов исход? 7. Дефиниши појам блицкриг. 8. Наброј земље које је освојила Немачка у току 1939–1940. године. (На карти покажи правце немачког напада у овом периоду). 9. Ко је био Видкун Квислинг? 10. Ко је, када и где потписао капитулацију Француске у Другом светском рату? 11. Дефиниши појам евакуација и опиши евакуацију из Денкерка. 12. Опиши битку за Британију? 13. Објасни шта је радар и у чему је његов значај у бици за Британију. 14. Чије војске ратују на афричком ратишту и зашто? 15. Опиши догађаје на балканском ратишту 1940. године. 16. Када је званично настао Тројни пакт и које државе су биле његове потписнице?   **Завршни део (10 минута):**  Наставник чита ученицима историјски извор*,* део споразума који су потписале Немачка, Италија и Јапан у Берлину, 27. септембра 1940. године:  Потписивањем Тројног пакта оне су се договориле следеће:  „Владе Немачке, Италије и Јапана сматрају као предуслов трајног мира да свака нација на свету треба да има простор који јој је потребан. Сходно томе, владе Јапана, Немачке и Италије договориле су се о следећем:  ЧЛАН 1. Јапан признаје и поштује вођство Немачке и Италије у завођењу новог реда у Европи.  ЧЛАН 2. Немачка и Италија признају и поштују вођство Јапана у завођењу новог реда у Источној Азији.  ЧЛАН 3. Јапан, Немачка и Италија сложили су се да сарађују на свим пољима. Обавезују се се да се помажу свим политичким, економским и војним средствима ако једна од три уговорене стране буде нападнута од неке силе, која се не налази у европском рату или кинеско-јапанском сукобу. […]“  Поставља ученицима питање где, према склопљеном споразуму, треба да имају водећу улогу Немачка и Италија, а где Јапан?  Наставник пушта ученицима **филм *Слободна Француска*** који се налази у дигиталном уџбенику **на страни 83** као додатак ове лекције. Подстиче ученике да прокоментаришу одгледани филм и изнесу своје мишљење.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |