|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 29** | ОДЕЉЕЊЕ**:** | ДАТУМ**:** |
| Наставна тема: | ДРУГИ СВЕТСКИ РАТ | |
| Наставна јединица: | 4.3. КРАЈ РАТА – ПОБЕДА АНТИФАШИСТИЧКЕ КОАЛИЦИЈЕ 1943–1945. ГОДИНЕ  4.4. КАРАКТЕРИСТИКЕ И ПОСЛЕДИЦЕ ДРУГОГ СВЕТСКОГ РАТА | |
| Тип часа: | Утврђивање | |
| Циљ часа: | Утврђивање знања о ратним операцијама и догађајима у завршној фази рата од 1943. до 1945. године, карактеристикама и последицама Другог светског рата | |
| Очекивани исходи: | **На крају часа ученици ће бити у стању да:**   * опишу инвазију на Сицилију и капитулацију Италије и покажу на карти правац савезничке офанзиве, * објасне значај Техеранске конференције и наведу њене одлуке, * дефинишу појам Дан Д, * опишу операцију *Оверлорд* и офанзиву Црвене армије, * хронолошки одреде капитулацију Немачке и Јапана и крај рата, * опишу напад на Хирошиму и Нагасаки, и објасне последице употребе атомске бомбе у завршници рата, * објасне начине ратовања у Другом светском рату и наброје ново оружје и ратну технику, * дефинишу појмове: геноцид, холокауст, логори смрти, * сагледају последице Другог светског рата, * набраје логоре смрти, * опишу свакодневни живот у Другом светском рату, * опишу суђење ратним злочинцима након Другог светског рата. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода, рад на тексту, илустративна метода | |
| Наставна средства: | Уџбеник, карта, дигитални уџбеник | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник обавештава ученике да ће на данашњем часу обновити стечена знања о ратним операцијама и догађајима у завршној фази рата од 1943. до 1945. године и карактеристикама и последицама Другог светског рата, одговарајући усмено на постављана питања. Најављује да ће оценити најактивније ученике.  **Главни део (35 минута):**  Наставник ученицима поставља питања:   1. Опиши инвазију на Сицилију. 2. Опиши инвазију на италијанско копно. 3. Покажи на карти правац савезничке офанзиве на Италију. 4. Када је Италија капитулирала? 5. Објасни како је и где Мусолини наставио да пружа отпор савезницима. 6. Именуј *велику тројицу*. 7. Када и зашто су се *велика тројица* састала на конференцији у Техерану? 8. Наведи одлуке Техеранске конференције. 9. Опиши операцију *Оверлорд.* 10. Који је други назив операције *Оверлорд*? 11. Покажи на карти место искрцавања савезничке војске током операције *Оверлорд* и правце офанзиве. 12. Опиши офанзиву Црвене армије на источном фронту и покажи на карти земље које су ослобођене. 13. Када је Немачка капитулирала и у чему је значај тог датума? 14. На који начин су САД натерале Јапан на капитулацију? 15. Опиши бомбардовање Хирошиме и Нагасакија. 16. Објасни последице употребе атомске бомбе на крају Другог светског рата. 17. Када је и где Јапан капитулирао?   Наставник пушта ученицима **филм *Мали дечак и Дебељко*** који се налази у дигиталном уџбенику на **страни 101**. Подстиче ученике да прокоментаришу одгледани филм и изнесу своје мишљење.   1. Наброј ново оружје које је употребљено у Другом светском рату и опиши га. 2. Наведи последице Другог светског рата, људске жртве и материјална разарања. 3. Дефиниши појам геноцид. 4. Дефиниши појам холокауст. 5. Опиши размере и последице холокауста. 6. Наброј логоре смрти. 7. Покажи на карти највеће логоре смрти у Европи. 8. Објасни зашто је вођен Нирнбершки процес.   Наставник пушта ученицима **филм *Коначно решење*** који се налази у дигиталном уџбенику **на страни 102**. Подстиче ученике да прокоментаришу одгледани филм и изнесу своје мишљење.  **Завршни део (5 минута):**  Наставник чита ученицима историјски извор – одломак из *Дневника Ане Франк.*  „Синоћ, док је Ели још била овде, зачуло се дуго, снажно звоњење на вратима. Пребледела сам намах, завило ме у стомаку и срце почело да туче – све из страха. Ноћу видим себе у тамници без маме и тате. Понекад лутам путевима или наше Тајно скровиште гори или долазе и одводе нас ноћу. Видим све то тако као да се заиста дешава и зато ми се чини да се то уистину може десити врло брзо...“  Поставља ученицима питања: Опиши Анина осећања. Чега се Ана највише плаши? Да ли постоје сличности између Дневника Тање Савичеве и Ане Франк?  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |