|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 64** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У САВРЕМЕНИМ ПРОЦЕСИМА | | |
| Наставна јединица: | 7.4. Распад СФРЈ | | |
| Тип часа: | Утврђивање | | |
| Циљ часа: | Утврђивање знања о кризи у СФРЈ осамдесетих година XX века, осамостаљењу Словеније и Македоније, узроцима, току и последицама ратова у Хрватској и БиХ. | | |
| Очекивани исходи: | **На крају часа ученици ће бити у стању да:**   * наведу хронолошким редоследом догађаје везане за процес распада СФРЈ (самосталност Словеније и Македоније, рат у Хрватској, рат у БиХ, Дејтонски споразум), * закључе и изнесу аргументована мишљења о ратовима на простору бивше Југославије, * упореде карту Балкана пре и након распада СФРЈ, * дефинишу појам транзиције. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, дигитални уџбеник | | |
| Међупредметне компетенције: | Компетенција за учење, комуникација, рад са подацима и информацијама, | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да је циљ овог часа да утврде знања о кризи у СФРЈ осамдесетих година XX века, осамостаљењу Словеније и Македоније, узроцима, току и последицама ратова у Хрватској и БиХ.  Поставља ученицима следећа питања:   1. Ко се налазио на челу државе након смрти Јосипа Броза Тита? 2. Објасни тежње албанских сепаратиста на Косову и Метохији. 3. До каквих је уставних промана дошло у Србији 1989. године?   Наставник затим из дигиталног уџбеника **на страни 206** чита *историјски извор*, почетак говора Слободана Милошевића одржаног на Газиместану 28. јуна 1989. године на свечаности поводом обележавања 600 година од Косовског боја.  Наставник разговара са ученицима зашто Милошевић у говору каже да је Србија „баш ове 1989. године повратила своју државу и своје достојанство“.  **Главни део (30 минута):**  Наставник поставља ученицима следећа питања и задатке:   1. Опиши одлике устава Србије из 1990. године. 2. Која је политичка странка победила на првим вишестраначким изборима у Србији? 3. Ко је тада био вођа СПС-а? 4. Када је формирана прва вишестраначка скупштина у Србији? 5. Када је започео распад СФРЈ? 6. Који рат је познат као Десетодневни? 7. Чиме је завршен Десетодневни рат? 8. Шта је договорено Брионским споразумом? 9. Објасни појам референдум. 10. Шта су грађани СР Македоније изгласали на референдуму 1991. године? 11. Шта је договорено Охридским споразумом? 12. Под којим именом су УН признале бившу СР Македнонију? 13. Како се данас зове држава на протору бивше СР Македоније и зашто? 14. Која је политичка странка победила на првим вишестраначким изборима у Хрватској? 15. Ко је био вођа те странке?   Наставник саопштава ученицима да је Фрањо Туђман, председник Хрватске на тргу Бана Јелачића, у обраћању хрватском народу, 24. марта 1992. године изјавио: *Рата не било да га Хрватска није желела, али ми смо проценили да само тако можемо остварити самосталност*.  Наставник подстиче ученике да протумаче ову његову изјаву и изнесу своја мишљења зашто Туђман сматра да Хрватска може да стекне самосталност једино ратом. Затим поставља следећа питања и задатке:   1. Чему су тежиле хрватске власти? 2. Када и зашто је формирана РСК? 3. Зашто долази до рата између Хрватских оружаних снага и тероторијалне одбране РСК и ЈНА? 4. Шта је предвиђао План З-4? 5. Како су се звале акције хрватске војске против Срба 1995. године? 6. Када је потписан Ердутски споразум и шта је њиме предвиђено? 7. Које су три највеће странке учествовале на изборима у БиХ 1990. године? 8. Када и зашто је формирана Република Српска? 9. Ко је био њен први председник? 10. Зашто је формирана Хрватска Република Херцег-Босна? 11. Ко је био Алија Изетбеговић? 12. Шта је било предвиђено Вашингтонским споразумом? 13. Зашто се сматра да је рат у Босни имао верско обележје? 14. Када и зашто је формиран Међународни кривични трибунал за бившу Југославију? 15. Где је војска РС починила ратни злочин у јулу и августу 1995. године? 16. Када је завршен рат у Босни? 17. Шта је договорено Дејтонским мировним споразумом? 18. Ко је потписао Дејтонски споразум? 19. Наведи и опиши најзначајније последице ратова 90-их на простору Југославије. 20. Наброј нове самосталне државе створене на територији Југославије.   **Завршни део (10 минута):**  У завршном делу часа наставник преко пројектора пушта **филм *Плишана револуција*** који се налази у дигиталном уџбенику **на страни 215** као додатак овој лекцији.  Наставник похваљује активност и оцењује знање ученика.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |