|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 6** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ПЕРИОДУ ИЗМЕЂУ ДВА СВЕТСКА РАТА | |
| Наставна јединица: | 2.1. РАЂАЊЕ НОВЕ ЕВРОПЕ | |
| Тип часа: | Утврђивање | |
| Циљ часа: | Утврђивање знања о приликама у Европи и свету после Првог светског рата: о одлукама Конференције мира у Паризу, променама до којих је она довела и о формирању и циљевима Друштва народа. | |
| Очекивани исходи: | **На крају часа ученици ће бити у стању да:**   * опишу промене у Европи до којих је дошло након Првог светског рата, * наброје државе које су нестале и нове државе које су настале по завршетку Првог светског рата, * покажу на карти најбитније промене након 1918. године и упореде политичку карту Европе пре и после Првог светског рата, * наведу места и услове под којима су потписани уговори са пораженим државама, * дефинишу појам версајског поретка, * објасне циљеве и значај Друштва народа. | |
| Облик рада: | Фронтални, индивидуални | |
| Наставне методе: | Монолошко-дијалошка метода, илустративна | |
| Наставна средства: | Уџбеник, рачунар, пројектор, дигитални уџбеник | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да је циљ овог часа да утврде знања о Конференцији мира у Паризу, променама до којих је она довела, версајском поретку и Друштву народа.  Најпре поставља ученицима следећа питања и захтеве:   1. Ког датума је завршен Први светски рат и зашто је овај датум значајан? 2. Набројте државе које су поражене у Првом светском рату. 3. Опишите укратко судбину Руског царства након револуција 1917. године. 4. Опишите судбину Аустроугарске након Првог светског рата. 5. Опишите судбину Немачке након Првог светског рата. 6. Опишите судбину Османског царства након Првог светског рата   **Главни део (35 минута):**  Саопштава затим да су се након рата државе победнице окупиле на мировној конференцији да са пораженим државама склопе мировне уговоре и преко пројектора приказује филм ***Мир који је водио у нови рат*** из дигиталног уџбеника, **страна 17**, додатак лекцији *2.1. Рађање нове Европе.*  Потом ученицима поставља следећа питања која се односе на Конференцију мира у Паризу:   1. У ком дворцу је почела мировна конференција? 2. Када је почела? 3. Шта су били циљеви Конференције мира у Паризу? 4. Ко је водио главну реч на овој конфернцији?   Саопштава да Русија није позвана на Версајску конференцију у Паризу јер је у марту 1918. године склопила мир са Немачком у Брест-Литовску. Преко пројектора потом приказује *историјски извор* који се налази у дигиталном уџбенику на **страни 17** – карикатуру која је настала 1918. године поводом потписивања Брест-Литовског мира. Тражи од ученика да размисле о томе шта је аутор ове карикатуре хтео да покаже оваквом представом Лава Троцког.  Поставља ученицима следећа питања:   1. Како се звао амерички председник, један од велике четворице на Париској конференцији? 2. Под којим именом су познати његови предлози за постизање трајног мира у Европи? 3. Са којим државама су потписани мировни уговори на Конференцији мира? 4. Наведите време и места потписивања уговора са пораженим државама. 5. Наведите услове под којима су потписани уговори са пораженим државама. 6. Набројте нове државе које су настале у Европи непосредно након завршетка Првог светског рата и Конференције мира у Паризу.   Затим позива ученике да погледају карту **на страни 19** уџбеника и тражи од њих да:   * пронађу на карти нове државе формиране након завршетка Првог светског рата, * опишу на основу карте разлике у границама пре и после рата, * уоче који део Европе је претрпео највеће промене.   Ученицима потом поставља следећа питања и захтеве:   1. Дефинишире појам версајског поретка. 2. Наведите државе које су биле незадовољне овим међународним поретком и образложи њихово незадовољство. 3. Како се звала међународна организација формирана на Конференцији мира у Паризу? 4. На чију иницијативу је формирана? 5. Наведите циљеве Друштва народа. 6. Зашто нису САД и СССР биле чланице ове организације?   **Завршни део (5 минута):**  На крају часа наставник од ученика тражи да у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |