|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 14** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ПЕРИОДУ ИЗМЕЂУ ДВА СВЕТСКА РАТА | |
| Наставна јединица: | Европа и свет у периоду између два светска рата | |
| Тип часа: | Систематизација | |
| Циљ часа: | Систематизација знања о политичким, економским, друштвеним и културним приликама у Европи и свету између два светска рата | |
| Очекивани исходи: | **На крају часа ученици ће бити у стању да:**   * наведу и објасне промене у Европи до којих је довела Версајска конференција, * објасне циљеве и улогу Друштва народа, * опишу узроке, ток и последице револуција у Русији и схвате њихов значај и утицај на збивања у Европи, * опишу начин Стаљинове владавине и специфичности развоја Русије у ово доба, * образложе узроке појаве и ширења тоталитаристичких идеологија, фашизма и нацизма, * опишу и разумеју збивања у Европи и свету пред почетак Другог светског рата и наведу територијална ширења Немачке, Италије и Јапана до 1939. године, * наведу узроке и опишу ток и последице Шпанског грађанског рата, * објасне промене и специфичности економског, друштвеног и културног развоја Европе и света у међуратном периоду. | |
| Облик рада: | Индивидуални рад | |
| Наставне методе: | Испитивање знања ученика у писаном облику | |
| Наставна средства: | Тест знања | |
| Међупредметне компетенције | Компетенција за учење, рад са подацима и информацијама, решавање проблема | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  На почетку часа наставник саопштава ученицима да ће на овом часу тестом проверити степен њихових усвојених знања из обрађене наставне теме *Европа и свет у периоду између два светска рата*.  Затим наставник ученицима дели тестове, даје потребне инструкције за израду теста, објашњава како ће оцењивати и обавештава их да за рад имају 35 минута.  **Главни део (35 минута):**  Ученици раде тест, а наставник их обилази и даје додатна објашњења уколико је то потребно. Обавештава их колико још времена имају за рад.  Када истекне време предвиђено за рад, ученици наставнику предају тестове. Наставник их прегледа и анализира код куће.  **Завршни део (5 минута):**  У завршном делу часа ученици процењују како су урадили тест тако што на папириће записују оцену од 1 до 5 коју претпостављају да ће добити.  Наставник скупља папириће и броји колико има записаних петица, четворки, тројки... и рачуна просечну оцену којом су ученици проценили своје знање. Након ове активности, обавештава ученике да ће им на наредном часу дати тестове на увид, саопштити резултате, образложити оцене и упоредити резултате теста и просечну оцену одељења са просечном очекиваном оценом. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

НАПОМЕНА

Предлог теста налази се на сајту [www.datadidakta.rs](http://www.datadidakta.rs)