|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 10** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ПЕРИОДУ ИЗМЕЂУ ДВА СВЕТСКА РАТА | |
| Наставна јединица: | 2.3. ДЕМОКРАТИЈА И ТОТАЛИТАРИЗАМ | |
| Тип часа: | Утврђивање | |
| Циљ часа: | Утврђивање знања о одликама либералне демократије и појави, одликама и ширењу тоталитарних режима – комунизма, фашизма и нацизма | |
| Очекивани исходи: | **На крају часа ученици ће бити у стању да:**   * објасне појам либералне демократије и наведу неке државе у којима је била заступљена, * дефинишу појам тоталитаризма, * наведу одлике стаљинизма, * објасне узрок појаве и ширења фашизма и нацизма, * наведу одлике фашизма и нацизма, * упореде и уоче сличности између ове три идеологије, * уоче значај Стаљина, Бенита Мусолинија и Адолфа Хитлера, | |
| Облик рада: | Фронтални, индивидуални, групни | |
| Наставне методе: | Монолошко-дијалошка метода, илустративна, рад на тексту | |
| Наставна средства: | Уџбеник, хамер, фломастери | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник саопштава ученицима да ће на овом часу упоредити одлике либералне демократије и тоталитарних режима и утврдити знања о појави и одликама стаљинизма, фашизма и нацизма израдом паноа.  Затим ученицима поставља следећа питања и задатке:   1. У којим државама се у међуратном периоду одржао демократски систем? 2. Објасните појам либералне демократије. 3. Како је у Великој Британији унапређено радничко законодавство? 4. Наведите одлике феминистичког покрета. 5. Које су се две политичке странке бориле за власт у Великој Британији? 6. Наведите одлике државног уређења Француске у међуратном периоду. 7. Шта је Народни фронт? 8. Објасните зашто је настао. 9. Које политичке партије су се смењивале на власти у САД? 10. Када су у САД жене добиле право гласа, а када Индијанци држављанство?   **Главни део (20 минута):**  Наставник дели ученике на три грипе. Свакој групи даје материјал за израду паноа (хамер, фломастере…) и додељује задатке.  **Прва група** има задатак да на хамеру прикаже појаву и развој стаљинизма и представи одлике ове идеологије. Уколико је потребно могу се подсетити о појави и одликама стаљинизма у претходној лекцији у одељку *Совјетски тоталитаризам – стаљинизам* на **странама 26 и 27** уџбеника.  **Друга група** има задатак да на хамеру представи појаву и одлике фашизма у Италији, а податке може пронаћи у одељку *Настанак и ширење фашизма* на **странама 30 и 31**.  **Трећа група** треба да прикаже настанак, ширење и одлике нацизма, а потребне информације може пронаћи у одељку *Успон и ширење нацизма* на **странама 32 и 33**.  Свака група треба да састави по три питања која се односе на идеологију која им је додељена. Наставник саопштава да на нивоу групе треба да се договоре о начину на који ће представити додељену идеологију (на хамеру могу нешто нацртати, написати, представити додељену идеологију у виду појмовне мапе или табеле…) и да поделе задатке. Када заврше са радом, ученици престављају своје паное и на крају презентације постављају публици питања која су осмислили.  Групе израђују паное, а наставник их обилази и саветује.  **Завршни део (15 минута):**  Групе представљају своје радове. Када заврше презентацију, осталим ученицима постављају питања која су осмислили.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |