|  |  |  |  |
| --- | --- | --- | --- |
| 6ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 66** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У САВРЕМЕНИМ ПРОЦЕСИМА | | |
| Наставна јединица: | 7.5. Српски народ крајем XX и почетком XXI века | | |
| Тип часа: | Утврђивање | | |
| Циљ часа: | Утврђивање знања о стварању СРЈ, рату на Косову и Метохији, НАТО агресији на Југославију, паду Слободана Милошевића и променама које су уследиле након 5. октобра 2000. године, као и о најзначајнијим политичким питањима и процесима почетком XXI века | | |
| Очекивани исходи: | **На крају часа ученици ће бити у стању да:**   * опишу политичке и економске прилике у СРЈ, * дефинишу појам хиперинфлације, * објасне узроке и последице рата на Косову и Метохији, * објасне узроке и последице бомбардовања Југославије, * наведу одредбе Војнотехничког споразума у Куманову, * објасне узроке и последице пада Слободана Милошевића, * опишу стварање Државне заједнице СЦГ, * опишу процес придруживања Србије ЕУ, * опишу развој културе и спорта крајем XX и у XXI веку, * опишу значај и улогу истакнутих личности крајем XX и у XXI веку. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода | | |
| Наставна средства: | Уџбеник, дигитални уџбеник, прилог | | |
| Међупредметне компетенције: | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да ће на овом часу утврдити знања о стварању СРЈ, рату на Косову и Метохији, НАТО агресији на Југославију, паду Слободана Милошевића и променама које су уследиле након 5. октобра 2000. године, као и о најзначајнијим политичким питањима и процесима почетком XXI века.  **Главни део (30 минута):**  Наставник поставља следећа питања на која ученици усмено одговарају:   1. Шта су одлучили грађани Црне Горе на референдуму 1. марта 1992. године? 2. Како је названа заједничка држава Србије и Црне Горе? 3. Зашто су СР Југославији уведене санкције? 4. Када је инфлација достигла врхунац? 5. Ко је направио план за заустављање инфлације? 6. Када су укинуте санкције СРЈ? 7. Које су последице санкција и инфлације? 8. Када су организоване највеће антирежимске демонстрације? 9. Објасни шта су циљеви ОВК и какве је активности изводила. 10. Где су одржани преговори између представика СРЈ и косовских Албанаца? 11. Какви су били резултати преговора у Рамбујеу? 12. Шта је био повод за НАТО агресију на СРЈ? 13. Који је званичан назив НАТО агресије? 14. Под којим именом је она позната у Србији?   Наставник преко пројектора пушта **филм *Милосрдни анђео*** који се налази у дигиталном уџбенику **на страни 215** као додатак овој лекцији.   1. До када је трајало бомбардовање Југославије? 2. Када је потписан споразум у Куманову? 3. Објасни најважније одредбе овог споразума. 4. Објасни значење појма зона безбедности. 5. Објасни шта је КФОР и каква је његова улога. 6. Ко је однео победу на изборима у Србији 2000. године? 7. Опиши догађаје 5. октобра 2000. године. 8. Ко је био председник СРЈ након Слободана Милошевића? 9. Каква је била судбина Слободана Милошевића након његове смене? 10. Ко је био Зоран Ђинђић? 11. Како је преименована СРЈ 2003. године? 12. Какво је било уређење државне заједнице СЦГ? 13. Ко је био први председник СЦГ? 14. До када постоји државна заједница СЦГ? 15. Када је донет Митровдански устав? 16. Опиши Мартовски погром. 17. Зашто велики број Срба живи у дијаспори? 18. У којим државама у региону живи бројна српска популација? 19. Када је потписан споразум о стабилизацији и придруживању?   Наставник чита ученицима *историјски извор*, члан 1 Споразума о стабилизацији и придруживању (прилог), а потом разговара са ученицима шта је процес транзиције и шта све Србија треба да учини и промени током тог процеса да би постала чланица ЕУ.   1. Наброј најзначајнија филмска остварења крајем XX и у XXI веку. 2. Ко је најзначајнији редитељ у овом периоду? 3. Који је најзначајнији музички и филмски фестивал и где се одржава? 4. Наброј најзначајнија позоришта. 5. Наброј најзначајније књижевнике. 6. Наведи најзначајнија спортска достигнућа крајем XX и у XXI веку. 7. Наброј најзначајније спортисте крајем XX и у XXI веку.   **Завршни део (10 минута):**  У завршном делу часа наставник похваљује активност и оцењује знање ученика.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

Прилог

Споразум о стабилизацији и придруживању

Члан 1

1. Овим се успоставља придруживање између Заједнице и њених држава чланица, с једне стране, и Републике Србије, с друге стране.

2. Циљеви овог придруживања су:

1) подржавање напора Србије у јачању демократије и владавине права;

2) допринос политичкој, привредној и институционалној стабилности у Србији, као и стабилизацији региона;

3) обезбеђивање одговарајућег оквира за политички дијалог, омогућавајући развој блиских политичких веза између страна;

4) подржавање напора Србије да развија привредну и међународну сарадњу, између осталог, и кроз усклађивање свог законодавства са законодавством Заједнице;

5) подржавање напора Србије да заврши транзицију у функционалну тржишну привреду;

ђ) унапређивање складних економских односа и постепено стварање зоне слободне трговине између Заједнице и Србије;

6) подстицање регионалне сарадње у свим областима обухваћеним овим споразумом.