|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 13** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ПЕРИОДУ ИЗМЕЂУ ДВА СВЕТСКА РАТА | |
| Наставна јединица: | 2.4. ЕКОНОМСКЕ, ДРУШТВЕНЕ И КУЛТУРНЕ ПРИЛИКЕ ИЗМЕЂУ ДВА СВЕТСКА РАТА  2.5. ПРИЛИКЕ У СВЕТУ УОЧИ ДРУГОГ СВЕТСКОГ РАТА | |
| Тип часа: | Утврђивање | |
| Циљ часа: | Утврђивање знања о економским, друштвеним и културним приликама у Европи и свету између два светска рата, рушењу версајског поретка и догађајима уочи Другог светског рата. | |
| Очекивани исходи: | **На крају часа ученици ће бити у стању да:**   * опишу економске прилике у међуратном периоду, * наброје најзначајније научнике овог периода и оцене њихов значај, * наброје неке значајније књижевнике, сликаре, композиторе, глумце међуратног периода, * дефинишу појам милитаризма, * наведу државе које су биле незадовољне версајским поретком и објасне зашто, * објасне узроке и последице грађанског рата у Шпанији, * образложе одржавање Минхенске конференције, * објасне значај Пакта Рибентроп-Молотов. | |
| Облик рада: | Фронтални, групни рад | |
| Наставне методе: | Монолошко-дијалошка метода | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да ће на овом часу утврдити знања о економским, друштвеним, културним и политичким приликама у Европи и свету између два светска рата путем квиза.  Дели ученике на пет група и свакој групи додељује по два одељка из лекција *Економске, друштвене и културне прилике између два светска рата* и *Прилике у свету уочи Другог светског рата*. Саопштава да свака група има задатак да из додељених одељака састави по четири питања за квиз.   * **Првој групи** додељује одељке *Економска криза* и *Друштвена криза* на **странама 36, 37 и 38** уџбеника, * **Другој групи** додељује одељке *Напредак науке и технологије* и *Напредак културе* на **странама 38, 39 и 40** уџбеника, * **Трећој групи** додељује одељке *Филмска уметност и медији* и *Милитаристички Јапан* на **странама 40, 41 и 42** уџбеника, * **Четвртој групи** додељује одељке *Рушење версајског поретка* и *Шпански грађански рат (1936-1939)* на **странама 43 и 44** уџбеника, * **Петој групи** додељује одељке *Аншлус Аустрије и окупација Чехословачке* и *Пакт Рибентроп-Молотов* на **странама 45, 46 и 47** уџбеника.   **Главни део (35 минута):**  Ученици састављају питања. Наставник их обилази, проверава и помаже им да што прецизније формулишу питања. Када заврше са радом наставник најављује квиз.  Позива ученике прве групе да читају редом питања која су забележили, а преостале четири групе одговарају. Прво питање упућују другој групи. Уколико друга група не зна одговор или погрешно одговори, одговара трећа група и тако редом. Затим друго питање упућују трећој групи, треће четвртој и четврто питање петој групи. Затим питања постављају ученици друге групе. Прво питање упућују трећој групи и тако редом док и пета група не постави своја питања.  Наставник прати редослед постављања питања и давања одговора, контролише исправност и потпуност одговора и бележи поене на табли.  **Завршни део (5 минута):**  Наставник проглашава победника и ученике те екипе награђује оценама.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |