|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 49** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У ЈУГОСЛОВЕНСКОЈ ДРЖАВИ У ПЕРИОДУ  ХЛАДНОГ РАТА | | |
| Наставна јединица: | 6.5. Конституисање Федеративне Народне Републике Југославије | | |
| Тип часа: | Обрада | | |
| Циљ часа: | Упознавање ученика са политичким и економским развојем Југославије након Другог светског рата. | | |
| Очекивани исходи: | **На крају часа ученици ће бити у стању да:**   * наведу хронолошким редоследом догађаје и процесе у Југославији након Другог светског рата, * дефинишу појам националних мањина, * објасне како је текла обнова Југославије након рата, * опишу аграрну реформу и промене власничких односа након Другог светског рата, * опишу спољну политику Југославије након Другог светског рата, * дефинишу појам национализације и објасне промену власничких односа у Југославији после рата, * објасне односе Југославије са суседима. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, табла, дигитални уџбеник | | |
| Међупредметне компетенције: | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник саопштава ученицима да ће се на овом часу упознати са политичким и економским развојем Југославије након Другог светског рата. Бележи наслов лекције на табли и позива једног ученика да прочита увод **на страни 170** уџбеника а потом ученицима поставља питања која се налазе у уводном делу.  Саопштава затим да су у тек ослобођеној земљи, на Уставотворној скупштини 29. новембра 1945, када је Југославија проглашена за републику, сви народни посланици устали и запевали песму словачког песника Сама Томашика *Хеј Словени*. Тако је ова песма, настала средином XIX века, прихваћена као привремена химна, али је остала химна Југославије готово пола века, све до 1992. године. Затим са YouTube пушта химну *Хеј Словени* <https://www.youtube.com/watch?v=ery50XdRORw> и подстиче ученике да је анализирају и пронађу у њој патриотске мотиве.  **Главни део (30 минута):**  Наставник потом објашњава конституисање ДФЈ, формирање Привремене владе, описује Први конгрес Народног фронта, Треће заседање АВНОЈ-а и изборе за уставотворну скупштину.  Истиче да је Југославија проглашена за републику 29. новембра 1945. године и да је држава тада названа Федеративна Народна Република Југославија. Позива ученике да погледају слику југословенске заставе **на страни 171** и тражи да редом одговоре на питања која се односе на ову слику. Затим објашњава одлике устава из 1946. године и дефинише појам националних мањина.  Позива ученике да погледају карту **на страни 172** и да наведу републике од којих се састојала Југославија. Тражи да упореде административну поделу на бановине и поделу на републике и изнесу сличности и разлике које уочавају.  Наставник затим описује обнову земље после рата, а нарочиту пажњу посвећује радним акцијама.  Преко пројектора пушта **филм *Радне бригаде***који се налази у дигиталном уџбенику **на страни 173** као додатак овој лекцији. Ученици коментаришу одгледани филм.  Истиче да је 1945. године Привремена народна скупштина донела Закон о аграрној реформи и колонизацији и описује процес колонизације и национализације.  Саопштава да је након рата Југославија водила активну спољну политику и објашњава односе са СССР-ом и суседним државама.  Током излагања наставник кључне садржај бележи на табли, а ученици преписују у своје свеске.  **Завршни део (5 минута):**  Наставник позива ученик да редом усмено одговоре на питања у одељку ***Провери своје знање*** на **страни 175**. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

Конституисање Федеративне Народне Републике Југославије

пРИВРЕМЕНА ВЛАДА ДФЈ:

* ПРЕДСЕДНИК – Јосип Броз Тито
* ПОТПРЕДСЕДНИК – Милан Грол
* МИНИСТАР СПОЉНИХ ПОСЛОВА – Иван Шубашић

август 1945. – Први конгрес Народног фронта Југославије и Треће заседање АВНОЈ-а

11. новембар 1945. – избори

29. новембар 1945. – Југославија проглашена за републику – ФНРЈ

31. јануар 1946. године – устав ФНРЈ

Обнов земље – савезне радне акције

Аграрна реформа – Закон о аграрној реформи и колонизацији