|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 55** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У ЈУГОСЛОВЕНСКОЈ ДРЖАВИ У ПЕРИОДУ  ХЛАДНОГ РАТА | | |
| Наставна јединица: | 6.7. Друштво социјалистичке Југославије | | |
| Тип часа: | Утврђивање | | |
| Циљ часа: | Утврђивање знања о привредном развоју социјалистичке Југославије и о развоју школства, уметности, музике и спорта након Другог светског рата | | |
| Очекивани исходи: | **На крају часа ученици ће бити у стању да:**   * објасне привредни развој Југославије, * разумеју улогу КПЈ у развоје државе, * објасне развој школства, уметности музике и спорта, * наброје најзначајније уметнике (писце, глумце, музичке групе) послератног периода, * наброје најзначајнија филмска и позоришна остварења, * наброје најзначајније спортисте и спортске клубове социјалистичке Југославије. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода, илустративна, рад на тексту | | |
| Наставна средства: | Уџбеник, дигитални уџбеник | | |
| Међупредметне компетенције: | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да ће се на овом часу утврдити знања о привредном развоју социјалистичке Југославије и о развоју школства, уметности, музике и спорта након Другог светског рата.  На YouTube проналази и пушта песму *Друже Тито ми ти се кунемо* у извођењу Здравка Чолића <https://www.youtube.com/watch?v=_XAMfnrJnwI>. Најпре објашњава да је ова песма, посвећена Јосипу Брозу Титу, настала 1942. године на Козари, а после рата је настало још неколико верзија. Најпознатију верзију написала је песникиња Мира Алечковић 1944. године. Њена песма се у скраћеном издању појавила крајем 70-их година у извођењу певача Здравка Чолића. Убрзо је постала велики хит. Након Титове смрти, 1980. године један од слогана политике Савеза комуниста Југославије био је „Друже Тито ми ти се кунемо, да са твога пута не скренемо“.  Наставник саопштава да је након рата негован култ Титове личности и да је целокупан послератни развој државе био под строгим надзором КПЈ.  **Главни део (30 минута):**  Наставник фронтално ученицима поставља следећа питања и задатке, а ученици усмено одговарају:   1. Дефиниши појам индустријализација државе. 2. Колики је био проценат пољопривредног становништва 1971. године? 3. Који су велики привредни објекти изграђени у првим деценијама након рата? 4. Под чијим надзором је био привредни развој Југославије у то време? 5. Када је установљен Агитпроп? 6. Шта је био задатак Агитпропа? 7. Дефиниши појам соцреализам. 8. Шта су одлике моде послератног периода? 9. Када је уведено обавезно осмогодишње образовање? 10. Ко су били Титови пионири?   Наставник чита текст заклетве коју су полагали ђаци прваци када су постајали пионири:  „Данас, када постајем пионир  Дајем часну пионирску реч:  Да ћу марљиво учити и радити  поштовати родитеље и старије,  и бити веран и искрен друг,  који држи дату реч;  Да ћу волети нашу самоуправну домовину  Социјалистичку Федеративну Републику Југославију  Да ћу развијати братство и јединство  и идеје за које се борио друг Тито;  Да ћу ценити све људе света  који желе слободу и мир!“  Разговара са ученицима о томе шта ова заклетва истиче као највеће врлине и вредности које треба да усвоје и поштују Титови пионири.  Затим ученицима даље поставља следећа питања:   1. Опиши развој школства након Другог светског рата у Југославији. 2. Где су постојали универзитети пре рата, а колико их је било 1991. године? 3. Када су жене добиле право гласа? 4. Објасни шта је грађански брак. 5. Ко је и зашто носио зар? 6. Наброј најзначајније филмске студије у послератној Југославији. 7. Који је био први играни југословенски филм, а који први филм у боји? 8. Наведи најзначајнија филмска остварења послератног периода. 9. Која ја најчешћа тематика филмова послератног периода? 10. Који су југословенски филмови награђени престижним наградама? 11. Ко је био Александар Петровић? 12. Ко је био један од најзначајнијих драмских писаца послератног периода чија су дела претворена у филмове? 13. Када је основан Атеље 212? 14. У чему је значај и улога Мире Траиловић у развоју позоришне уметности? 15. Наведи најпознатије писце послератног периода. 16. Када и за које дело је Иво Андрић добио Нобелову награду? 17. Наброј најзначајније предстaвнике музичке сцене 60-их година. 18. Наброј најзначајније предстaвнике музичке сцене 70-их година, тзв. новог таласа. 19. Наброј најзначајније фудбалске клубове и најуспешније спортисте послератног периода. 20. Југославија је била домаћин Зимских олимпијских игара. Када и где су одржане?   **Завршни део (10 минута):**  Наставник похваљује активност и залагање ученика, а нарочито оне који су показали највеће знање.  Преко пројектора пушта **филм *Национална класа***који се налазе у дигиталном уџбенику **на страни 182** као додатак овој лекцији.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

Право вета (5 сталних чланица Савета безбедности