|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 41** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У ЈУГОСЛОВЕНСКОЈ ДРЖАВИ У ПЕРИОДУ  ХЛАДНОГ РАТА | | |
| Наставна јединица: | 6.1. Крај Другог светског рата и почетак Хладног рата | | |
| Тип часа: | Обрада | | |
| Циљ часа: | Упознавање ученика са настанком и циљевима Организације уједињених нација, мировном конференцијом у Паризу и новом картом Европе, са блоковском поделом света и почетком Хладног рата | | |
| Очекивани исходи: | **На крају часа ученици ће бити у стању да:**   * објасне када и како је настала ОУН, * наведу циљеве ОУН, * дефинишу појам дискриминације, * наведу органе ОУН, * опишу мировну конференцију у Паризу, * опишу Хладни рат (како се води и између кога), * именују војне блокове настале након Другог светског рата. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, карта | | |
| Међупредметне компетенције: | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник саопштава да су велика тројица пред крај Другог светског рата почела преговарати о послератном уређењу света и да су планирали стварање међународне организације која ће заменити Друштво народа. Истиче да ће се на овом часу упознати са ОУН, њеним циљевима и начином функционисања, са послератним уређењем света и међународним односима.  **Главни део (30 минута):**  Наставник тражи од ученика да прочитају одељак лекције Организација уједињених нација на **странама 144, 145 и 146** уџбеника. Док ученици читају, наставник пише на табли следећа питања:   1. Где је и када основана ОУН? 2. Наведи циљеве ове организације. 3. Када је усвојена Универзална декларација о људским правима? 4. Образложи њен значај. 5. Дефиниши појам дискриминација. 6. Наведи органе УН. 7. Колико чланица има Савет безбедности? 8. Наброј међународне организације које делују у оквиру УН.   Затим од ученика тражи да у прочитаном тексту пронађу и подвуку одговоре на ова питања. Проверава да ли су ученици добро урадили задатак, фронтално поставља питања исписана на табли, а ученици на њих дају усмене одговоре.  Позива затим једног ученика да прочита *историјски извор* на **страни 145**, а затим тражи да продискутују о прочитаним члановима Декларације и образложе њен значај.  Наставник саопштава да је након Другог светског рата мировна конференција одржана у Паризу, на којој се расправљало о судбини поражених државам да су преправљане и померане државне границе. Објашњава са којим су државама склопљени мировни уговори и под којим условима и показује на географској карти промене граница. Нарочиту пажњу посвећује описивау судбине Немачке након рата.  Потом саопштава да је након Другог светског рата дошло до формирања два супротстављена војнополитичка блока и да је међу њима отпочео Хладни рат, а онда на табли пише следеће повезнице које ученици преписују у своје свеске:  Хладни рат – гвоздена завеса– берлинска криза – НАТО – Варшавски пакт  Након тога фронтално поставља ученицима следећа питања:   1. Како називамо период заоштрених односа, међународних криза, трке у наоружању након Другог светског рата? 2. Како називамо границу између сфера утицаја САД и СССР? 3. Како зовемо кризу у односима између СССР и западноевропских земаља која је отпочела 1948. године, а завршила се наредне године? 4. Како се зове савез створен 1949. године и има седиште у Бриселу? 5. Како се звао савез створен 1955. године у коме су СССР имале доминантну улогу?   Ученици одговарају усмено на постављена питања користећи повезнице исписане на табли.  Скреће пажњу ученицима на карту **на страни 147** и тражи од њих да одговоре на питање које се налази испод.  **Завршни део (10 минута):**  Наставник позива ученике да редом усмено одговоре на питања у одељку ***Провери своје знање*** на **страни 150**.  На крају часа наставник похваљује ученике за активност и оцењује. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

Право вета (5 сталних чланица Савета безбедности