|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 65** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У САВРЕМЕНИМ ПРОЦЕСИМА | | |
| Наставна јединица: | 7.5. Српски народ крајем XX и почетком XXI века | | |
| Тип часа: | Обрада | | |
| Циљ часа: | Упознавање ученика са стварање СРЈ, ратом на Косову и Метохији, НАТО агресијом на Југославију, падом Слободана Милошевића и променама које су уследиле након 5. октобра 2000. године, као и са најзначајнијим политичким питањима и процесима почетком XXI века. | | |
| Очекивани исходи: | **На крају часа ученици ће бити у стању да:**   * опишу политичке и економске прилике у СРЈ, * дефинишу појам хиперинфлације, * објасне узроке и последице рата на Косову и Метохији, * објасне узроке и последице бомбардовања Југославије, * наведу одредбе Војнотехничког споразума у Куманову, * објасне узроке и последице пада Слободана Милошевића, * опишу стварање Државне заједнице СЦГ, * опишу процес придруживања Србије ЕУ, * опишу развој културе и спорта крајем XX и у XXI веку, * опишу значај и улогу истакнутих личности крајем XX и у XXI веку. | | |
| Облик рада: | Фронтални, индивидуални, рад у паровима | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, табла, листићи са шемом (прилог) | | |
| Међупредметне компетенције: | Компетенција за учење, комуникација, сарадња, рад са подацима и информацијама, | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да је циљ овог часа да се упознају са стварањем СРЈ, ратом на Косову и Метохији, НАТО агресијом на Југославију, падом Слободана Милошевића и променама које су уследиле након 5. октобра 2000. године,као и са најзначајнијим политичким питањима и процесима почетком XXI века. Бележи наслов на табли, позива једног ученика да прочита увод у лекцију **на страни 214** и поставља ученицима питања из уводног дела.  **Главни део (30 минута):**  Наставник позива ученике да прочитају одељак *Стварање Савезне Републике Југославије* на **страни 214**. Када заврше, поставља им следећа питања:   1. Шта су одлучили грађани Црне Горе на референдуму 1. марта 1992. године? 2. Како је названа заједничка држава Србије и Црне Горе? 3. Зашто су СР Југославији уведене санкције? 4. Када је инфлација достигла врунац?   Позива једног ученика да прочита *историјски извор* на **страни 214**, *Хиперинфлација у СР Југославији* и поставља ученицима питања у вези овог извора:   1. Ко је направио план за заустављање инфлације? 2. Када су укинуте санкције СРЈ? 3. Које су последице санкција и инфлације? 4. Када су организоване највеће антирежимске демонстрације?   Наставник затим саопштава ученицима да су се након завршетка рата у Хрватској и у БиХ албански сепаратисти све жешће сукобљавали са полицијом и војском на Косову и Метохији, објашњава шта је ОВК и какви су њени циљеви, резултате преговора у Рамбујеу и узроке и повод за агресију НАТО на СРЈ. Описује затим последице бомбардовања, одредбе споразума у Куманову и Резолуцију 1244.  Позива ученике да прочитају одељак *Пад Слободана Милошевића* на **странама 216 и 217**. Док ученици читају, пише на табли следеће повезнице:  **Избори – Војислав Коштуница – ДОС – 5. октобар 2000. године – демонстрације – Зоран Ђинђић – Демократска странка – Хашки трибунал**  Позива једног ученика да, помоћу повезница на табли, преприча укратко прочитани одељак лекције. Ученици преписују повезнице у своје свеске.  Наставник саопштава да је СРЈ 2003. године претворена у државну заједницу СЦГ и објашњава њено уређење. Истиче да је постојала само три године и да је у мају 2006. године, након референдума, Црна Гора прогласила независност. Саопштава да је након обнављања државности у Србији донет **Митровдански устав** и описује његове карактеристике. Објашњава стање на Косову и Метохији након бомбардовања када је ова покрајина стављена под контролу КФОР-а и описује ескалацију насиља 2004. године познату као **Мартовски погром**.  Објашњава и зашто велики број Срба живи у дијаспори, скреће ученицима пажњу на табелу **на страни 219** и поставља им питања: у којој је држави број Срба био највећи, где су имали статус конститутивног народа, а где њихов статус није регулисан и сл. На крају саопштава да је Србија тренутно у процесу евроинтеграција и да има статус кандидата за чланство у ЕУ.  Наставник дели ученицима папириће са одштампаном шемом и тражи да прочитају последња два одељка лекције *Култура* и *Спорт* на **странама 219 и 220** уџбеника и помоћу њих, са паром у клупи, попуне дату шему.  Када заврше наставник позива ученике да редом читају шта су записали. Допуњује их и исправља уколико је потребно.  **Завршни део (10 минута):**  У завршном делу часа наставник позива ученике да редом усмено одговоре на питања у одељку ***Провери своје знање*** на **страни 221** уџбеника. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

прилог

КУЛТУРА И СПОРТ

КУЛТУРА И СПОРТ