|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 61** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У САВРЕМЕНИМ ПРОЦЕСИМА | | |
| Наставна јединица: | 7.3. Проблеми савременог света | | |
| Тип часа: | Обрада | | |
| Циљ часа: | Упознавање ученика са таласом демонстрација и побуна у државама северне Африке и Блиског истока названим *Арапско пролеће*, са миграцијама и мигрантском кризом, улогом интернета у сукобима почетком XXI века, медијским ратом, развојем уметности у XXI веку, процесом глобализације и економским и еколошким проблемима. | | |
| Очекивани исходи: | **На крају часа ученици ће бити у стању да:**   * дефинишу појамове: Арапско пролеће, миграције, азиланти, ксенофобија, интернет, дигитална револуција, глобализација, * наброје државе обухваћене Арапским пролећем (у којима је дошло до побуна и демонстрација од 2010. до 2013. године), * објасне зашто долази до миграција и мигрантске кризе, * објасне како се води медијски рат, * опишу одлике уметности XXI века, * објасне појам глобализације, * наведу економске и еколошке проблеме савременог света. | | |
| Облик рада: | Фронтални, групни рад | | |
| Наставне методе: | Монолошко-дијалошка метода, рад на тексту, илустративна метода | | |
| Наставна средства: | Уџбеник, табла, инфо-картице | | |
| Међупредметне компетенције: | Компетенција за учење, комуникација, сарадња, рад са подацима и информацијама, естетичка компетенција | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да је циљ овог часа да се упознају са проблемима савременог света. Пише наслов лекције на табли и саопштава да се у последње две деценије свет суочио са најразноврснијим и бројним проблемима од којих су најважнији: миграције, медијски рат, еколошки проблеми, пандемије и сл.  Позива једног ученика да прочита увод у лекцију **на страни 202** и поставља ученицима питања из уводног дела.  **Главни део (30 минута):**  Наставник објашњава ученицима да ће ову лекцију обрадити радећи у групама и дели их на неколико мањих група (пожељно по четири ученика). Даје групама по пет картица направљених од тањег картона или дебљег папира (хамера) величине отприлике 10x20 cm. Објашњава им да имају задатак да од њих направе инфо-картице. Најпре картице насловљавају следећим насловима:   1. Арапско пролеће 2. Миграције и мигрантска криза 3. Интернет и медијски рат 4. Уметност у XXI веку 5. Економски и еколошки проблеми савременог света   Затим сваку картицу отприлике деле по средини. На једној половини картице цртају илустрацију која одговара датом наслову, а на другој половини записују по максимум 5 кључних информација на задате теме. Наставник на табли црта пример инфо-картице како би ученицима појаснио задатак.   |  |  | | --- | --- | | АРАПСКО ПРОЛЕЋЕ | | | ИЛУСТРАЦИЈА | 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   Предлаже ученицима да у оквиру групе поделе задужења, да ученици који боље цртају илуструју инфо-картице, а остали формулишу и записују тезе. Саопштава да за рад имају 30 минута.  Ученици праве инфо-картице, договарају се, сарађују, цртају, боје, записују тезе... Наставник их обилази, контролише њихов рад, усмерава и саветује.  **Завршни део (10 минута):**  У завршном делу часа наставник и ученици анализирају инфо-картице, дискутују и бирају најуспешније картице које најбоље илуструју и описују задате теме. Њих наставник излаже на видно место у учионици. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

Право вета (5 сталних чланица Савета безбедности