|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 15** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛОВЕНСКА КРАЉЕВИНА (1918–1941) | |
| Наставна јединица: | 3.1. СТВАРАЊЕ ЈУГОСЛАВИЈЕ | |
| Тип часа: | Обрада | |
| Циљ часа: | Упознавање ученика са развојем југословенске идеје и настанком заједничке државе Јужних Словена на Балканском полуострву. | |
| Очекивани исходи: | **На крају часа ученици ће бити у стању да:**   * опишу настанак и развој југословенске идеје, * објасне садржај и значај Нишке и Крфске декларације, * објасне процес стварања нове државе, * наброје и покажу на карти народе и територије које су ушле у састав Краљевине СХС, * наброје органе власти Краљевине СХС и опишу њихову улогу и значај, * именују значајне личности у процесу уједињења Јужних Словена, * тумаче прочитани одломак историјског извора и изведу закључке на основу прочитаног текста. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода, рат на тексту | |
| Наставна средства: | Уџбеник, табла, листићи са историјским извором | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник дели ученицима оцењене тестове. Заједно анализирају резултате, дискутују, процењују шта им је било најтеже, а шта најлакше и упоређују оцене које су добили са очекиваним.  Наставник саопштава ученицима да ће се на овом часу упознати са развојем југословенске идеје и настанком заједничке државе Јужних Словена на Балканском полуострву. Пише наслов лекције на табли и позива једног ученика да прочита увод **на страни 50** уџбеника, а затим поставља питања која се налазе у уводном делу лекције.  **Главни део (30 минута):**  Наставник ученицима објашњава монолошком методом шта је југословенска идеја и њен настанак и развој током XIX века. Затим ученицима дели **листиће** са одломком из Нишке декларације. Тражи од њих да прочитају текст и подвуку у њему ратни циљ Србије.  Када заврше, наставник проверава да ли су подвукли тачан део текста и поставља им питања:   1. Који је био ратни циљ Србије? 2. Да ли је у том тренутку (децембар 1914. године) изгледало да је тај циљ лако остварив?   Наставник саопштава ученицима да је **Нишка декларација** која дефинише ратне циљеве Србије донета је 7. децембра 1914, да је убрзо потом, маја 1915, створен и Југословенски одбор у Лондону. Његов задатак је био да шири пропаганду у европским државама о југословенском јединству. Председник Југословенског одбора је био др Анте Трумбић. Најбитније садржаје бележи на табли, а ученици у своје свеске.  На састанку представника Југословенског одбора и српске владе 1917. године донета је **Крфска декларација.** Наставник позива ученике да прочитају историјски извор **на страни 51**, одломак из Крфске декларације, а затим им поставља питања која се односе на овај извор:   1. Какво је требало да буде уређење будуће државе? 2. Која три народа су равноправна у будућој држави? 3. Које азбуке се користе у новој држави? 4. Које вероисповести ће бити признате у будућој држави?   Наставник затим монолошком методом објашњава процес стварања нове државе. Захтева од ученика да прочитају део одељка *Конституисање државе* који се налази **на страни 53** изнад карте. Када прочитају, тражи да набројане терторије које су ушле у састав Краљевине СХС пронађу и обележе на карти у уџбенику.  На крају обраде ове лекције наставник набраја органе власти Краљевине СХС и објашњава улогу Министарског савета и Привременог народног представништва.  **Завршни део (5 минута):**  Наставник позива ученике да усмено одговоре на питања из одељака ***Провери своје знање***, на **страни 55** уџбеника. Ученици се јављају и одговарају на питања, наставник прати и проверава тачност одговора. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ИЗГЛЕД ТАБЛЕ

СТВАРАЊЕ ЈУГОСЛАВИЈЕ

1914. година – **Нишка декларација** – ратни циљ Србије – уједињење Јужних Словена у једну државу

Никола Пашић, председник српске владе

1915. година – настаје **Југословенски одбор** у Лондону

Председник југословенског одбора др Анте Трумбић

1917. године српска влада и Југословенски одбор на Крфу доносе **Крфску декларацију** – документ о уређењу будуће државе

Централизована и федерална држава

ТОК УЈЕДИЊЕЊА:

1918. године – Загреб - Народно вијеће Словенаца, Хрвата и Срба; Држава Словенаца, Хрвата и Срба

новембар 1918. године – Женевска декларација

1. децембра 1918. године - Београд – **проглашење Краљевине Срба, Хрвата и Словенаца** (регент Александар Карађорђевић)

Од 1918. до 1921. године власт имају:

* Kраљ
* Влада
* Привремено народно представништво

ПРИЛОГ

ИСТОРИЈСКИ ИЗВОР – Одломак из *Нишке декларације*

"Уверена у решеност целога српскога народа да истраје у светој борби за одбрану свога огњишта и своје слободе, Влада краљевине сматра као свој најглавнији и у овим судбоносним тренуцима једини задатак да обезбеди успешан свршетак овог великог војевања које је, у тренутку када је започето, постало уједно борбом за ослобођење и уједињење све наше неослобођене браће Срба, Хрвата и Словенаца. Сјајни успех који има да крунише ово војевање искупиће обилато крваве жртве, које данашњи српски нараштај подноси."

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИСТОРИЈСКИ ИЗВОР – Одломак из Нишке декларације

"Уверена у решеност целога српскога народа да истраје у светој борби за одбрану свога огњишта и своје слободе, Влада краљевине сматра као свој најглавнији и у овим судбоносним тренуцима једини задатак да обезбеди успешан свршетак овог великог војевања које је, у тренутку када је започето, постало уједно борбом за ослобођење и уједињење све наше неослобођене браће Срба, Хрвата и Словенаца. Сјајни успех који има да крунише ово војевање искупиће обилато крваве жртве, које данашњи српски нараштај подноси."

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИСТОРИЈСКИ ИЗВОР – Одломак из *Нишке декларације*

"Уверена у решеност целога српскога народа да истраје у светој борби за одбрану свога огњишта и своје слободе, Влада краљевине сматра као свој најглавнији и у овим судбоносним тренуцима једини задатак да обезбеди успешан свршетак овог великог војевања које је, у тренутку када је започето, постало уједно борбом за ослобођење и уједињење све наше неослобођене браће Срба, Хрвата и Словенаца. Сјајни успех који има да крунише ово војевање искупиће обилато крваве жртве, које данашњи српски нараштај подноси."

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИСТОРИЈСКИ ИЗВОР – Одломак из *Нишке декларације*

"Уверена у решеност целога српскога народа да истраје у светој борби за одбрану свога огњишта и своје слободе, Влада краљевине сматра као свој најглавнији и у овим судбоносним тренуцима једини задатак да обезбеди успешан свршетак овог великог војевања које је, у тренутку када је започето, постало уједно борбом за ослобођење и уједињење све наше неослобођене браће Срба, Хрвата и Словенаца. Сјајни успех који има да крунише ово војевање искупиће обилато крваве жртве, које данашњи српски нараштај подноси."

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИСТОРИЈСКИ ИЗВОР – Одломак из *Нишке декларације*

"Уверена у решеност целога српскога народа да истраје у светој борби за одбрану свога огњишта и своје слободе, Влада краљевине сматра као свој најглавнији и у овим судбоносним тренуцима једини задатак да обезбеди успешан свршетак овог великог војевања које је, у тренутку када је започето, постало уједно борбом за ослобођење и уједињење све наше неослобођене браће Срба, Хрвата и Словенаца. Сјајни успех који има да крунише ово војевање искупиће обилато крваве жртве, које данашњи српски нараштај подноси."