|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 30** | ОДЕЉЕЊЕ**:** | ДАТУМ**:** |
| Наставна тема: | ДРУГИ СВЕТСКИ РАТ | |
| Наставна јединица: | 4.3. КРАЈ РАТА – ПОБЕДА АНТИФАШИСТИЧКЕ КОАЛИЦИЈЕ 1943–1945. ГОДИНЕ | |
| Тип часа: | Утврђивање | |
| Циљ часа: | Утврђивање знања о ратним операцијама и догађајима у завршној фази рата од 1943. до 1945. године. | |
| Очекивани исходи: | **На крају часа ученици ће бити у стању да:**   * опишу инвазију на Сицилију и капитулацију Италије и покажу на карти правац савезничке офанзиве, * објасне значај Техеранске конференције и наведу њене одлуке, * дефинишу појам Дан Д, * опишу операцију Оверлорд и офанзиву Црвене армије, * хронолошки одреде капитулацију Немачке и Јапана и крај рата, * опишу напад на Хирошиму и Нагасаки, и објасне последице употребе атомске бомбе у завршници рата. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода, рад на тексту, илустративна метода | |
| Наставна средства: | Уџбеник, карта, дигитални уџбеник | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник обавештава ученике да ће на данашњем часу обновити стечена знања о ратним операцијама и догађајима у завршној фази рата од 1943. до 1945. одговарајући усмено на постављана питања. Најављује да ће оценити најактивније ученике.  **Главни део (35 минута):**  Наставник ученицима поставља питања:   1. Опиши инвазију на Сицилију. 2. Опиши инвазију на италијанско копно. 3. Покажи на карти правац савезничке офанзиве на Италију. 4. Када је Италија капитулирала? 5. Објасни како је и где Мусолини наставио да пружа отпор савезницима. 6. Именуј *велику тројицу*. 7. Када и зашто су се *велика тројица* састала на конференцији у Техерану? 8. Наведи одлуке Техеранске конференције. 9. Опиши операцију *Оверлорд.* 10. Који је други назив операције *Оверлорд*? 11. Покажи на карти место искрцавања савезничке војске током операције *Оверлорд* и правце офанзиве. 12. Ко је командовао операцијом *Оверлорд*? 13. Опиши офанзиву Црвене армије на источном фронту и покажи на карти земље које су ослобођене. 14. Када је одржана конференција на Јалти и шта је на њој договорено? 15. Када је Немачка капитулирала и у чему је значај тог датума. 16. На који начин су САД натерале Јапан на капитулацију? 17. Опиши бомбардовање Хирошиме и Нагасакија. 18. Објасни последице употребе атомске бомбе на крају Другог светског рата. 19. Када је одржана конференција у Потсдаму и у чему је њен значај? 20. Када је и где Јапан капитулирао?   Наставник пушта ученицима **филм *Мали дечак и Дебељко*** који се налази у дигиталном уџбенику **на страни 101** као додатак ове лекције. Подстиче ученике да прокоментаришу одгледани филм и изнесу своје мишљење.  **Завршни део (5 минута):**  Наставник чита ученицима историјски извор *о* бомбардовању Дрездена.  Дечак Лотар Мецгер имао је свега девет година када је 13. фебруара 1945. Дрезден сравњен са земљом запаљивим бомбама. О бомбаардовању овог града забележио је следеће:  „Око 9:30 увече оглашена је узбуна. Ми, деца, смо већ познавали тај звук. Брзо смо устали, обукли се и пожурили низ степенице у подрум, који смо користили као склониште од бомбардовања. Моја старија сестра и ја носили смо наше сестрице, бебе близнакиње. Мајка је носила малу торбу и флашице са млеком за бебе.  Неколико минута касније чули смо страшну буку бомбардера. Непрекидно су се чуле експлозије. Наш подрум се напунио ватром и димом…Страшно преплашени мучили смо се покушавајући да изађемо одатле. […]  Више нисмо могли да препознамо своју улицу. Где год бисмо погледали горела је ватра… На улицама су горела возила и кола са избеглицама, људима, коњима, сви су вриштали у смртном страху.“  Подстиче ученике да прокоментаришу прочитани текст.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |