|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 4** | ОДЕЉЕЊЕ**:** | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | |
| Наставна јединица: | 1.1. ОПШТЕ КАРАКТЕРИСТИКЕ САВРЕМЕНОГ ДОБА  1.2. ИСТОРИЈСКИ ИЗВОРИ ЗА ИСТОРИЈУ САВРЕМЕНОГ ДОБА | |
| Тип часа: | Утврђивање | |
| Циљ часа: | Утврђивање знања о хронолошким оквирима и основним одликама савременог доба и о историјским изворима за проучавање овог периода историје | |
| Очекивани исходи: | **На крају часа ученици ће бити у стању да:**   * одреде хронолошке оквире савременог доба, * објасне основне одлике свременог доба, * дефинишу појам историјских извора, * наброје најзначајније врсте историјских извора за историју савременог доба, * именују институције у којима се чувају историјски извори, * разврстају историјске изворе према врсти којој припадају, * анализирају поједине изворе, процене њихову поузданост и одреде које податке пружају. | |
| Облик рада: | Фронтални, индивидуални | |
| Наставне методе: | Монолошко-дијалошка метода, илустративна | |
| Наставна средства: | Уџбеник, рачунар и пројектор, радни лист (прилог), дигитални уџбеник | |
| Међупредметне компетенције: | Компетенција за учење, комуникација, рад са подацима и информацијама, дигитална компетенција | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  На почетку часа наставник ученицима преко пројектора приказује **филм *Три једанаестице*** из дигиталног уџбеника **на страни 4**, додатак лекцији *1.1. Опште карактеристике савременог доба*.  Саопштава затим ученицима да је циљ овог часа да утврде знања о одликама савременог доба и историјским изворима за проучавање овог периода историје.  **Главни део (35 минута):**  Настаник ученицима поставља следеће захтеве и питања:   1. Дефиниши појам савременог доба. 2. Одреди хронолошке оквире (почетак и крај) савременог доба. 3. Наведи хронолошким редоследом временске целине које се уочавају у савременом добу. 4. Који период називамо међуратним добом? 5. Опиши укратко основне одлике међуратног доба. 6. Када почиње, а када се завршава Други светски рат? 7. Између која два савеза се води Други светски рат? 8. Наведи основне карактеристике Хладног рата? 9. Између којих суперсила се води Хладни рат? 10. Дефиниши појам глобализације. 11. Дефиниши појам историјских извора. 12. Наброј врсте историјских извора за проучавање савременог доба. 13. Дефиниши појам писаних историјских извора. 14. Дефиниши појам материјалних историјских извора. 15. Шта су то усмена сведочанства? 16. Које се нове врсте историјских извора користе за проучавање савременог доба? 17. Именуј институције у којима се чувају историјски извори. 18. Наведи разлике између библиотека и архива. 19. Процени које су врсте историјских извора поузданије, а које се сматрају најмање поузданим за проучавање савременог доба и образложи свој одговор. 20. Наведи неки историјски извор из свог окружења који може бити користан у проучавању савременог доба. Опиши га, одреди којој врсти припада, процени његову поузданост и значај.   Затим наставник ученицима дели радни лист на којем се налази табела и историјски извори које ученици треба да разврстају у дату табелу. Наставник објашњава ученицима да је њихов задатак да самостално упишу понуђене историјске изворе у одговарајућу колону у табели. Наставник прати рад и помаже ученицима који не могу сами да ураде задатак.  **Завршни део (5 минута):**  Наставник преко пројектора приказује *историјске изворе* који се налазе у дигиталном уџбенику као додатак лекцији *1.2. Историјски извори за историју савременог доба*. Разговара са ученицима о приказаним изворима, којој врсти припадају и које податке могу да добију из њих.  На крају часа задаје за ДОМАЋИ ЗАДАТАК да ученици у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ПРИЛОГ

1. Разврстај дате историјске изворе у одговарајућу колону у табели:

|  |  |  |  |  |
| --- | --- | --- | --- | --- |
| ВРСТЕ ИСТОРИЈСКИХ ИЗВОРА | | | | |
| ПИСАНИ | **МАТЕРИЈАЛНИ** | **УСМЕНА СВЕДОЧАНСТВА** | **АУДИО-ВИЗУЕЛНИ** | **ДИГИТАЛНИ** |
|  |  |  |  |  |

споменици, документи, статистички извештаји, леци, новине, оружје, електронска документа, новац, закони, посуђе, накит, писма, сведочења људи о догађајима из прошлости, уговори, плакати, уметничка дела, мемоари, пописи становништва, веб-сајтови,, приватни и пословни мејлови, делови намештаја, хронике, грађевине, дневници, фотографије, одећа, форуми, штампани говори, књиге, оруђе, блогови, украсни предмети, обућа, телевизијски програм.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПРИЛОГ

1. Разврстај дате историјске изворе у одговарајућу колону у табели:

|  |  |  |  |  |
| --- | --- | --- | --- | --- |
| ВРСТЕ ИСТОРИЈСКИХ ИЗВОРА | | | | |
| ПИСАНИ | **МАТЕРИЈАЛНИ** | **УСМЕНА СВЕДОЧАНСТВА** | **АУДИО-ВИЗУЕЛНИ** | **ДИГИТАЛНИ** |
|  |  |  |  |  |

споменици, документи, статистички извештаји, леци, новине, оружје, електронска документа, новац, закони, посуђе, накит, писма, сведочења људи о догађајима из прошлости, уговори, плакати, уметничка дела, мемоари, пописи становништва, веб-сајтови,, приватни и пословни мејлови, делови намештаја, хронике, грађевине, дневници, фотографије, одећа, форуми, штампани говори, књиге, оруђе, блогови, украсни предмети, обућа, телевизијски програм.