|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 26** | ОДЕЉЕЊЕ**:** | ДАТУМ**:** |
| Наставна тема: | ДРУГИ СВЕТСКИ РАТ | |
| Наставна јединица: | 4.1. ТРИЈУМФ СИЛА ОСОВИНЕ НА ПОЧЕТКУ РАТА 1939–1941. ГОДИНЕ  4.2. РАТНА ПРЕКРЕТНИЦА 1942–1943. ГОДИНЕ | |
| Тип часа: | Утврђивање | |
| Циљ часа: | Утврђивање знања о узроцима Другог светског рата, зараћеним странама и ратним операцијама на свим ратиштима од 1939. до 1943. године. | |
| Очекивани исходи: | **На крају часа ученици ће бити у стању да:**   * објасне узроке Другог светског рата, * именују ратишта на којима су вођени сукоби, * наведу и објасне хронолошким редоследом догађаје на ратиштима од 1939. до 1943. године, * дефинишу појмове тотални рат, блицкриг, десант, евакуација, * опишу операцију *Барбароса*, наброје најзначајније битке и објасне зашто су Стаљинградска и Курска битка прекретнице, * препознају значај Атлантске повеље, * објасне улогу и значај велике тројице, * опишу напад на Перл Харбур и његове последице, * покажу на карти правце кретања војски и немачка освајања у првој фази рата, правце напада Немачке на СССР и места важнијих битака, * образложе улогу и значај истакнутих личности, * изразе став о одређеном тумачењу историјског догађаја. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, карта | |
| Међупредметне компетенције: | Компетенција за учење, комуникација | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник обавештава ученике да ће на данашњем часу обновити стечена знања о Другом светском рату одговарајући усмено на постављана питања. Најављује да ће оценити најактивније ученике.  **Главни део (35 минута):**  Наставник ученицима поставља питања:   1. Наведи и покажи на карти територије које је Хитлер прикључио Немачкој пре напада на Пољску. 2. Објасни појам тотални рат. 3. Објасни узроке и наведи шта је био повод за почетак Другог светског рата. 4. Именуј супротстављене савезе у Другом светском рату и наведи државе које су их чиниле.   (Савезе и државе које су их чиниле наставник записује на табли. Затим, насумично лепи на таблу фотографије: А. Хитлера, Б. Мусолинија, цара Хирохита, В. Черчила, Ј. В. Стаљина, Ф. Д. Рузвелта, Х. Трумана и тражи од једног ученика да препозна ове личности. Потом тражи да личности повеже са државама записаним на табли. Наставник исписује име личности поред назива државе.)   1. Којим догађајем почиње Други светски рат? 2. Објасни како су реаговале Велика Британија и Француска на Хитлеров напад на Пољску. 3. Обајсни како је Совјетски Савез спровео у дело тајни део пакта Рибентроп–Молотов. 4. Које државе су водиле Зимски рат и какав је био његов исход? 5. Дефиниши појам блицкриг. 6. Наброј земље које је освојила Немачка у току 1939–1940. године. (На карти покажи правце немачког напада у овом периоду). 7. Ко је, када и где потписао капитулацију Француске у Другом светском рату? 8. Дефиниши појам евакуација и опиши евакуацију из Денкерка. 9. Опиши битку за Британију. 10. Објасни шта је радар и у чему је његов значај у бици за Британију. 11. Чије војске ратују на афричком ратишту и зашто? 12. Образложи улогу и значај Ервина Ромела, Бернарда Монтгомерија и Двајта Ајзенхауера у сукобима у Африци. 13. Наведи најзначајније битке вођене на афричком ратишту. 14. Када је званично настао Тројни пакт и које државе су биле његове потписнице? 15. Опиши најважније догађаје на балканском ратишту током 1940. и 1941. године. 16. Опиши операцију *Барбароса*. 17. Покажи на карти правце немачког напада на СССР и градове према којима су били усмерени напади. 18. Који град је био под најдужом опсадом у историји ратовања? Опиши његову опсаду. 19. Наведите значајне догађаје на Источном фронту у периоду 1942–1943. 20. Опиши Стаљинградску битку. 21. Зашто се Стаљинградска битка сматра прекретницом Другог светског рата? 22. Опиши Курску битку. 23. Покажи на карти места већих битака на источном ратишту. 24. Зашто је и како вођена битка за Атлантик? 25. Када је и зашто потписана Атлантска повеља? 26. Именуј велику тројицу. 27. Објасни начела Атлантске повеље. 28. Који догађај је довео до уласка САД у Други светски рат?   **Завршни део (5 минута):**  Наставник чита ученицима историјски извор *Дневник Тање Савичеве.*  Девојчица Тања Савичева је започела свој дневник непосредно пре Ане Франк. Њих две су биле скоро истих година и писале су о истим стварима – стархотама Другог светског рата. За разлику од „Дневника Ане Франк“, „Дневник Тање Савичеве“ није никада објављен, али је ова мала свеска приказана на суђењу нацистима, ратним злочинцима, у Нирнбергу, као документ којим се доказују ужаси нацизма. Садржи кратке белешке о смрти чланова њене породице у Лењинграду, током блокаде.  „Жења jе умрла 28. децембра у подне 1941.“  „Бака jе умрла 25. jануара у 13 часова 1942.“  „Љока jе умро 17. марта у 5 уjутру 1942.“  „Уjак Васjа jе умро 13. априла у 2 часа после поноћи 1942.“  „Уjак Љоша jе умро 10. маjа у 16 часова 1942.“  „Маjка jе умрла 13. маjа у 7:30 уjутру 1942.“  „Савичеви су умрли.“  „Сви су умрли.“  „Тања jе остала сама.“  Поставља ученицима питања: Какав је утисак на тебе оставила судбина ове девојчице? Шта мислиш, зашто је бележила време смрти чланова породице?  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |