|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 27** | ОДЕЉЕЊЕ**:** | ДАТУМ**:** |
| Наставна тема: | ДРУГИ СВЕТСКИ РАТ | |
| Наставна јединица: | 4.3. КРАЈ РАТА – ПОБЕДА АНТИФАШИСТИЧКЕ КОАЛИЦИЈЕ 1943–1945. ГОДИНЕ | |
| Тип часа: | Обрада | |
| Циљ часа: | Упознавање ученика са ратним операцијама и догађајима у завршној фази рата од 1943. до 1945. године | |
| Очекивани исходи: | **На крају часа ученици ће бити у стању да:**   * опишу инвазију на Сицилију и капитулацију Италије, * препознају значај Техеранске конференције и опишу њене одлуке, * дефинишу појам Дан Д, * опишу операцију *Оверлорд* и офанзиву Црвене армије, * хронолошки одреде капитулацију Немачке и Јапана и крај рата, * опишу напад на Хирошиму и Нагасаки, * објасне последице употребе атомске бомбе у завршници рата. | |
| Облик рада: | Фронтални, индивидуални рад, рад у пару | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла, радни лист, дигитални уџбеник | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да је циљ овог часа да се упознају са ратним операцијама и догађајима у завршној фази рата од 1943. до 1945. године. Пише наслов лекције на табли и позива једног ученика да прочита увод на **страни 94** уџбеника, а затим ученицима поставља питања која се налазе у уводном делу лекције.  **Главни део (30 минута):**  Наставник саопштава ученицима да ће на овом часу учити о завршним операцијама Другог светског рата. Сваком ученику дели радни лист са табелом у коју ће као и на претходним часовима, уписивати тражене податке. Објашњава ученицима да је њихов задатак да пажљиво слушају излагање наставника и да препознају важне ратне операције, битке и догађаје које ће унети у табелу на одговарајуће место. Са паром из клупе могу се консултовати и формулисати тезе које ће унети у табелу.  Наставник отпочиње излагање објашњавањем инвазије на Сицилију, затим инвазије на италијанско копно и капитулацију Италије. Саопштава ученицима да су се велика тројица састала у новембру 1943. године у Техерану и објашњава одлуке које су том приликом донели. Описује потом операцију *Оверлорд* и ослобађање Француске и земаља Бенелукса. Показује на карти место искрцавања савезника и правац офанзиве. Након тога позива једног ученика да прочита историјски извор, одломак из *Мемоара* генерала Двајта Ајзенхауера на **страни 96** уџбеника. Поставља им питања која се налазе испод извора.  Наставник затим описује офанзиву Црвене армије на источном фронту и показује на карти земље које су ослобођене. Истиче да је Немачка капитулирала 9. маја 1945. године и да се овај датум слави као Дан победе над фашизмом у Европи.  На крају излагања описује дешавања на Пацифику, бомбардовање Хирошиме и Нагасакија и капитулацију Јапана.  Ученици пажљиво прате излагање наставника, издвајају кључне информације о ратним операцијама и догађајима завршне фазе рата и уписују у табелу која им је дата на почетку часа.  **Завршни део (10 минута):**  Наставник позива ученике да редом читају податке које су унели у табелу и проверава тачност одговора. Ученици једни друге допуњују и дискутују о томе да ли су информације које су одабрали кључне и унете на право место.  На крају часа наставник пушта ученицима **филм *Планирање победе*** који се налази у дигиталном уџбенику на **страни 95** као додатак ове лекције. Подстиче ученике да прокоментаришу одгледани филм и изнесу своје мишљење. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**КРАЈ РАТА – ПОБЕДА АНТИФАШИСТИЧКЕ КОАЛИЦИЈЕ 1943–1945. ГОДИНЕ**

|  |  |  |  |  |
| --- | --- | --- | --- | --- |
| **ГОДИНА** | **ЕВРОПА** | **СЕВЕРНА АФРИКА** | **АЗИЈА / ПАЦИФИК** | **АТЛАНТИК** |
| **1943.** |  |  |  |  |
| **1944.** |  |  |  |  |
| **1945.** |  |  |  |  |

РАТНЕ ОПЕРАЦИЈЕ: