|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 36** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛАВИЈА У ДРУГОМ СВЕТСКОМ РАТУ (1941–1945) | |
| Наставна јединица: | 5.3. ЈУГОСЛОВЕНСКО РАТИШТЕ 1942–1943. ГОДИНЕ | |
| Тип часа: | Обрада | |
| Циљ часа: | Упознавање ученика са ратним операцијама на југословенском ратишту и догађајима који су се одиграли 1942–1943. године | |
| Очекивани исходи: | **На крају часа ученици ће бити у стању да:**   * наведу хронолошким редоследом догађаје на југословенском ратишту 1942. и 1943. године, * наброје важне битке вођене 1942. и 1943. године, * покажу на историјској карти кретање војски у Другом светском рату на југословенском ратишту, * разумеју британску политику и схвате њен утицај на ток рата у Југославији, * наводу одлуке Другог заседања АВНОЈ-а и Светосавског конгреса, * сместе на временску ленту важне догађаје у Југославији за време Другог светског рата. | |
| Облик рада: | Фронтални рад, рад у пару | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла, листови са временском лентом | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да ће се на овом часу упознати са ратним операцијама на југословенском ратишту и догађајима који су се одиграли током 1942. и 1943. године. Пише затим наслов лекције на табли.  Ученицима дели папире на којима ће они нацртати временску ленту на коју ће уписивати битне догађаје о којима буде речи на овом часу. Могу се консултовати са паром из клупе и договарати на које место треба уписати тражене податке.  **Главни део (35 минута):**  Наставник позива ученике да прочитају први одељак ове лекције *Прелазак партизана у Босну* на **странама 123 и 124** уџбеника. Када заврше са читањем, поставља ученицима следећа питања:   * Где је формирана слободна територија након преласка партизана у Босну? (Наставник показује на географској карти планину Романију.) * Објасните шта је Прва пролетерска бригада. * Опишите Игмански марш. (Наставник показује на географској карти планину Игман.) * На коју територију су немачке снаге извршиле офанзиву у априлу 1942. године? (Наставник показује на географској карти Фочу, Зеленгору и Козару и правац кретања партизанске војске.)   Тражи од ученика упишу на одговарајуће место на временској ленти када се формирала Прва пролетерска бригада и када је био Игмански марш.  Затим позива ученике да прочитају други одељак *Битка на Козари* на **страни 124** уџбеника и када заврше са читањем, поставља им следећа питања:   * Када се одиграла битка на Козари? * Опишите битку на Козари. * Зашто се за Козару каже да је била једно од највећих стратишта и пример етничког чишћења на простору Југославије?   Тражи да унесу на временској ленти битку на Козари.  Наставник затим позива ученике да прочитају и трећи одељак лекције *Прво заседање АВНОЈ-а* на **страни 124** и поставља им питања:   * Шта значи скраћеница АВНОЈ? * Када је и где одржано Прво заседање АВНОЈ-а? (Наставник показује на географској карти Бихаћ.) * Наведите одлуке овог заседања.   Тражи од ученика да Прво заседање АВНОЈ-а унесу на временску ленту.  Након тога позива ученике да прочитају одељак *Битка на Неретви* **на страни 125***,* а када заврше поставља им питања:   * Шта је био циљ операције Вајс? * Опишите прву фазу ове операције. * Када је отпочела друга фаза операције Вајс? * Опишите битку на Неретви. (Наставник показује на карти место где се одиграла битка.) * Зашто се битка на Неретви назива битком за рањенике? * Где су и између кога вођени Мартовски преговори? * Шта је том приликом договорено?   Ученици затим у временску ленту уносе битку на Неретви и Мартовске перговоре, а затим читају у себи одељак *Битка на Сутјесци* **на странама 126 и 127** уџбеника. Када заврше, наставник им поставља питања:   * Објасните циљ операције Шварц. * Када је отпочела ова операција? * Опишите прву и другу фазу ове операције. * Опишите битку на Сутјесци. (Наставник на карти показује место где се одиграла битка.) * Које су се личности истакле током ове офанзиве?   Ученици у временску ленту уносе и битку на Сутјесци, а потом читају одељак *Признавање партизанског покрета* **на страни 127**. Када заврше са читањем, наставник тражи да размисле зашто су Британци променили став према партизанском покрету и да ли је то могло утицати на даљи ток рата са Немцима и даљи ток грађанског рата. Затим тражи од ученика да прочитају и последњи одељак лекције *Друго заседње АВНОЈ-а и Светосавски конгрес* на **страни 128** уџбеника и поставља им следећа питања:   * Када је и где одржано Друго заседање АВНОЈ-а? * Наведите одлуке овог заседања. Зашто је сазван Светосавски конгрес? * Када и где је одржан? * Наведите одлуке Светосавског конгреса. (Наставник на карти проналази и показује град Јајце и село Ба).   **Завршни део (5 минута):**  Наставник проверава да ли су ученици тачно унели све потребне податке у временску ленту. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |