|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 41** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛАВИЈА У ДРУГОМ СВЕТСКОМ РАТУ (1941–1945) | |
| Наставна јединица: | 5.5. ЗЛОЧИНИ У ЈУГОСЛАВИЈИ ЗА ВРЕМЕ ДРУГОГ СВЕТСКОГ РАТА | |
| Тип часа: | Обрада | |
| Циљ часа: | Упознавање ученика са злочинима у Југославији током Другог светског рата – страдањем Срба, Јевреја и Рома, логорима и ратној свакодневници. | |
| Очекивани исходи: | **На крају часа ученици ће бити у стању да:**   * наброје логоре у којима су страдали Срби у НДХ и логоре нацистичке Немачке у Србији, * опишу како је дошло до ратних злочина у Југославији у току Другог светског рата, * сагледају обим злочина у Југославији за време Другог светског рата и разумеју његове последице. | |
| Облик рада: | Фронтални рад, индивидуални рад | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да ће се на овом часу упознати са злочинима у Југославији током Другог светског рата и пише наслов лекције на табли.  Поставља ученицима следећа питања и задатке:   1. Дефинишите појам геноцид. 2. Дефинишите појам холокауст. 3. Опишите размере и последице холокауста. 4. Шта су представљали логори смрти? 5. Покажите на карти највеће логоре смрти у Европи.   **Главни део (35 минута):**  Наставник саопштава ученицима да су одмах након формирања НДХ почели на њеној територији да се оснивају концентрациони логори. Истиче да је највећи био Јасеновац и описује његов настанак и организацију. Скреће пажњу ученицима на *Помоћ при учењу* која се налази на маргини **на страни 137** уџбеника. Тражи од ученика да је прочитају, а затим их подстиче да изнесу и образложе своја мишљења зашто су процене броја жртава Јасеновца различите. Позива једног ученика да прочита компоненту *За радознале* о ослобађању Јасеновца **на страни 138**.  Наставник затим саопштава да је у НДХ настарадао и велики број деце и истиче улогу и значај Диане Будисављевић. Позива једног ученика да прочита њену биографију **на страни 138**.  Затим ученицима чита историјски извор, одломак из Дневника Диане Будисављевић.  „Дневник Диане Будисављевић“ је драгоцено сведочанство о условима у којима су се налазила деца у Јасеновачком логору, о њиховом мучењу, страдању и умирању. Диана описује и сусрете и разговоре са некима од највећих ратних злочинаца, одговорних за геноцид у НДХ. Дневник је написан на немачком језику, преведен је и објављен 2003. године у Загребу, а 2019. године снимљен је истоимени играно-документарни филм.  *„Ношено девет мјесеци, у болу рођено, с одушевљењем поздрављено, с љубављу његовано и одгајано, а онда - Хитлер треба раднике, доведите жене, одузмите им ђецу, пустите их да пропадну; каква неизмјерна туга, каква бол... Били смо у логору од седам сати ујутро до осам навечер. У међувремену је заплијењен линијски аутобус који нам је сада морао превозити ђецу на станицу у Окучанима... Пријеподне је био дошао и Лубурић. Био је бијесан што мора предати ђецу. Казао је да има довољно католичке ђеце која у Загребу расту у биједи. Нека се за њих бринемо. Његова мајка је своју ђецу такођер морала одгајати у најтежим околностима, у највећој биједи, итд. Онда нам је опет пријетио да само о његовој доброј вољи овиси хоће ли нас пустити из логора. Има могућности сакрити нас тако да нас нитко не може наћи. Може нас тражити и за нас питати тко год жели. Што министри одлуче, то се њега уопће не тиче. Побринут ће се да и министри дођу у логор. И кад их буде тамо имао, онда ће само он одлучивати што ће се десити. У логору једино он има власт."*  Подстиче ученике да прокоментаришу прочитани текст.  Наставник затим набраја логоре нацистичке Немачке на територији данашње Србије, саопштава где су се налазили, описује њихову организацију, начине страдања и број жртава. Истиче да су осим Срба током Другог светског рата у Југославији страдали и Јевреји и Роми и описује страдање Јевреја у НДХ и Србији. На крају описује ратну свакодневницу и тешкоће са којима се суочавало становништво током окупације.  **Завршни део (5 минута):**  Наставник позива ученике да усмено одговоре на питања из одељака ***Провери своје знање***, на **страни 141** уџбеника. Ученици се јављају и одговарају на питања, наставник прати и проверава тачност одговора. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |