|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 37** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛАВИЈА У ДРУГОМ СВЕТСКОМ РАТУ (1941–1945) | |
| Наставна јединица: | 5.4. КРАЈ РАТА И ОСЛОБОЂЕЊЕ ЈУГОСЛАВИЈЕ | |
| Тип часа: | Обрада | |
| Циљ часа: | Упознавање ученика са завршним операцијама на југословенском ратишту и ослобођењем Југославије, као и завршетком и последицама грађанског рата између четника и партизана | |
| Очекивани исходи: | **На крају часа ученици ће бити у стању да:**   * опишу десант на Дрвар, * објасне британску политику према Југославији, * објасне зашто је склопљен и шта је договорено Првим споразумом Тито-Шубашић, * објасне зашто су савезници бомбардовали Југославију, * опишу битку за Србију и ослобођење Београда, * опишу догађаје на Сремском фронту, пробој фронта и крај рата у Југославији, * опишу исход грађанског рата у Југославији, * именују најзначајније личности из националне историје које су учествовале у Другом светском рату. | |
| Облик рада: | Фронтални рад, рад у групама | |
| Наставне методе: | Монолошко-дијалошка метода, рад на тексту, илустративна метода | |
| Наставна средства: | Уџбеник, табла, хамер, бојице | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да ће се на овом часу упознати са завршним операцијама на југословенском ратишту и ослобођењем Југославије као и завршетком и последицама грађанског рата између четника и партизана. Пише затим наслов лекције на табли.  **Главни део (20 минута):**  Дели ученике у 6 мањих група. Свака група добија задатак да прочита по један одељак из лекције и на основу прочитаног, одговори на припремљена питања. Питања служе да им скрену пажњу на значајне догађаје и помогну им да издвоје кључне садржаје и формулишу тезе.  Наставник дели свакој групи хамер и објашњава да на њему треба да графички представе (као цртеж, појмовну мапу, табелу или временску ленту) одељак лекције који им је додељен и испишу тезе које су формулисали и које ће им помоћи приликом усменог излагања. Саопштава ученицима да имају 15 минута за рад и да ће после истека времена представници група презентовати остатаку одељења резултате свога рада. Наставник прати рад група и пружа им додатна упутства и сугестије.  **Прва група** – Десант на Дрвар – **страна 130**   1. Где се налазио Врховни штаб у пролеће 1944. године? 2. Који је шифровани назив имала операција која је предвиђала десант на Дрвар? 3. Када отпочиње десант на Дрвар? 4. Како је завршена ова операција?   **Друга група** – Тито и влада у Лондону – **страна 131**   1. Објасните како је дошло до сарадње између Ј. Б. Тита и Југословенске владе у Лондону. 2. Како се звао председник југословенске владе са којим се састао Ј. Б. Тито? 3. Који споразум је том приликом потписан и шта је њиме постигнуто? 4. Са ким се састао у Ражани Драгољуб Михаиловић у августу 1944. године. Зашто?   **Трећа група** – Савезничка бомбардовања – **страна 132**   1. Наведите разлоге савезничког бомбардовања Југославије 1944. године. 2. Која места су настрадала током савезничког бомбардовања 1944. године? 3. Погледајте пропагандни плакат Недићеве владе. Шта је влада њиме хтела да покаже? 4. Објасните како је бомбардовање савезника утицало на положај немачких јединица на Балкану.   **Четврта група** – Битка за Србију – **страна 133**   1. Када су и како снаге Црвене армије ушле на територију Југославије? 2. Са којим покретом отпора су совјетске трупе сарађивале током битке за Србију? 3. Када је ослобођен Београд? 4. Ко је и када потписао Београдски споразум? Шта је том приликом договорено?   **Пета група** – Крај рата – **страна 133**   1. Опишите начин ратовања на Сремском фронту. 2. Између кога су вођене борбе на Сремском фронту? 3. Када је пробијен Сремски фронт? Опишите догађаје који су уследили после пробоја. 4. Када и којим догађајем је завршен Други светски рат у Југославији?   **Шеста група** – Судбина четничких јединица – **страна 135**   1. Шта је допринело осипању четничких јединица и слабљењу покрета? 2. Где су вођене завршне борбе између четника и партизана? 3. Ко је победио у грађанском рату у Југославији? 4. Опиши судбину Драже Михаиловића и четничког покрета након рата.   **Завршни део (20 минута):**  Када заврше, представници група редом, почев од прве, усмено саопштавају резултате свога рада, користећи тезе исписане на хамеру који наставник лепи на таблу. Наставник помаже ученицима у току излагања, дајући додатна објашњења и образложења. По завршетку ових активности, ученици преписују тезе са свих хамера у своје свеске. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |