|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 28** | ОДЕЉЕЊЕ**:** | ДАТУМ**:** |
| Наставна тема: | ДРУГИ СВЕТСКИ РАТ | |
| Наставна јединица: | 4.2. РАТНА ПРЕКРЕТНИЦА 1942–1943. ГОДИНЕ | |
| Тип часа: | Утврђивање | |
| Циљ часа: | Утврђивање знања о и ратним операцијама на свим ратиштима од 1941. до 1943. године. | |
| Очекивани исходи: | **На крају часа ученици ће бити у стању да:**   * опишу операцију *Барбароса*, * наброје најзначајније битке и објасне зашто су Стаљинградска и Курска битка прекретнице, * препознају значај Атлантске повеље, * објасне улогу и значај велике тројице, * опишу напад на Перл Харбур и његове последице, * покажу на карти правце напада Немачке на СССР и места важнијих битака, * образложе улогу и значај истакнутих личности, * изразе став о одређеном тумачењу историјског догађаја. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, карта, дигитални уџбеник | |
| Међупредметне компетенције: | Компетенција за учење, комуникација | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник обавештава ученике да ће на данашњем часу обновити стечена знања о ратним операцијама од 1941. до 1943. године одговарајући усмено на постављана питања. Најављује да ће оценити најактивније ученике.  **Главни део (30 минута):**  Наставник ученицима поставља питања:   1. Чије војске ратују на афричком ратишту и зашто? 2. Образложи улогу и значај Ервина Ромела, Бернарда Монтгомерија и Двајта Ајзенхауера у сукобима у Африци. 3. Наведи најзначајније битке вођене на афричком ратишту. 4. Када је званично настао Тројни пакт и које државе су биле његове потписнице? 5. Опиши најважније догађаје на балканском ратишту током 1940. и 1941. године. 6. Опиши операцију *Барбароса*. 7. Покажи на карти правце немачког напада на СССР и градове према којима су били усмерени напади. 8. Који град је био под најдужом опсадом у историји ратовања? Опиши опсаду Лењинграда. 9. Наведи значајне догађаје на Источном фронту у периоду 1942–1943. 10. Опиши Стаљинградску битку. 11. Зашто се Стаљинградска битка сматра прекретницом Другог светског рата? 12. Опиши Курску битку. 13. Покажи на карти места већи битака на источном ратишту. 14. Зашто је и како вођена битка за Атлантик? 15. Када је и зашто потписана Атлантска повеља? 16. Како се зове савез који су формирале земље које су биле у рату са силама Осовине? 17. Именуј велику тројицу. 18. Објасните начела Атлантске повеље. 19. Који догађај је довео до уласка САД у Други светски рат? 20. Где и када се одиграла највећа поморска битка у Другом светском рату?   **Завршни део (10 минута):**  Наставник чита ученицима историјски извор *Дневник Тање Савичеве.*  Девојчица Тања Савичева је започела свој дневник непосредно пре Ане Франк. Њих две су биле скоро истих година и писале су о истим стварима – стархотама Другог светског рата. За разлику од „Дневника Ане Франк“, „Дневник Тање Савичеве“ није никада објављен, али је ова мала свеска приказана на суђењу нацистима, ратним злочинцима, у Нирнбергу, као документ којим се доказују ужаси нацизма. Садржи кратке белешке о смрти чланова њене породице у Лењинграду, током блокаде.  „Жења jе умрла 28. децембра у подне 1941.“  „Бака jе умрла 25. jануара у 13 часова 1942.“  „Љока jе умро 17. марта у 5 уjутру 1942.“  „Уjак Васjа jе умро 13. априла у 2 часа после поноћи 1942.“  „Уjак Љоша jе умро 10. маjа у 16 часова 1942.“  „Маjка jе умрла 13. маjа у 7:30 уjутру 1942.“  „Савичеви су умрли.“  „Сви су умрли.“  „Тања jе остала сама.“  Поставља ученицима питања: Какав је утисак на тебе оставила судбина ове девојчице? Шта мислиш, зашто је бележила време смрти чланова породице?  Наставник пушта ученицима **филм *Подморнички рат*** који се налази у дигиталном уџбенику **на страни 90** као додатак ове лекције. Подстиче ученике да прокоментаришу одгледани филм и изнесу своје мишљење.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |