|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 22** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛОВЕНСКА КРАЉЕВИНА (1918–1941) | |
| Наставна јединица: | 3.5. ПРИВРЕДА ДРУШТВО КРАЉЕВИНЕ ЈУГОСЛАВИЈЕ | |
| Тип часа: | Обрада | |
| Циљ часа: | Упознавање ученика са економским и друштвеним приликама у Краљевини Југославији и развојем културе и науке у међуратном периоду. | |
| Очекивани исходи: | **На крају часа ученици ће бити у стању да:**   * опишу економске прилике у Краљевини Југославији у међуратном периоду и објасне аграрну реформу, * дефинишу појам колонизације и наведу њене циљеве, * објасне верске прилике у држави, * разумеју улогу и права жена, * опишу развој школства, * наведу највеће универзитете, * наброје најважније научнике и књижевнике, * опишу развој спорта, * тумаче графикон, карту и прочитани одломак историјског извора и изведу закључке. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да је циљ овог часа да се упознају са економским, друштвеним и културним приликама у Краљевини Југославији у међуратном периоду. Пише наслов лекције на табли и позива једног ученика да прочита увод на **страни 71** уџбеника, а затим поставља питања која се налазе у уводном делу лекције.  **Главни део (35 минута):**  Наставник најпре описује економске прилике у држави и истиче да је Југославија била аграрна земља у којој је најбројније било сеоско становништво. Описује како је изгледао живот на селу и како се обрађивала земља. Позива једног ученика да прочита наглас текст у одељку *За радознале* **на стани 71** и тражи да опише посматрајући слику како је изгледала унутрашњост сеоске куће у међуратном периоду.  Затим наставник објашњава аграрну реформу и како је била повезана са колонизацијом, истиче циљеве колонизације и описује развој индустрије. Потом тражи од ученика да погледају карту на **страни 72** уџбеника и одговоре на питања испод ње.  Наставник даље описује саобраћајну инфраструктуру и позива једног ученика да прочита наглас текст о Бранковом мосту у одељку *Историја и ми данас* **на страни 73.**  Потом набраја веће градове, описује њихов развој и објашњава верске прилике у држави. Ученицима скреће пажњу на графикон који се налази на маргини на **страни 73**. Тражи да га погледају и поставља им питања која се налазе испод графикона. Затим објашњава положај и улогу жена и укратко излаже биографију краљице Марије.  Описује потом развој школства и истиче како се проценат неписмених из године у годину смањивао, набраја универзитете, истакнуте научнике и књижевнике. На крају описује и развој спорта и успехе југословенских спортиста у међуратном периоду и позива једног ученика да прочита наглас *историјски извор* за **страни 76** уџбеника.  Током излагања наставник кључне садржаје бележи на табли, а ученици преписују у своје свеске.  **Завршни део (5 минута):**  Наставник позива ученике да усмено одговоре на питања из одељака ***Провери своје знање***, на **страни 77** уџбеника. Ученици се јављају и одговарају на питања, наставник прати и проверава тачност одговора.  На крају часа наставник подсећа ученике да ће на следећем часу предвиђеном за систематизацију наставне теме *Југословенска краљевина (1918-1941)* радити тест знања. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ИЗГЛЕД ТАБЛЕ

**ПРИВРЕДА И ДРУШТВО КРАЉЕВИНЕ ЈУГОСЛАВИЈЕ**

* **Привреда**
* најразвијеније привредне области и саобраћајне везе на бившим територијама Аустроугарске монархије
* Југославија – аграрна држава
* Аграрна реформа – колонизација
* Индустрија – најразвијенија на северу државе
* **Друштво**
* Највећи градови – Београд, Загреб и Суботица
* Равноправност вера – најзаступљеније православље
* **Образовање**
* велики број неписмених
* неравномерна распоређеност школа
* Универзитети у Београду, Загребу и Љубљани
* **Култура и наука**
* **значајни научници:** Милутин Миланковић, Јован Цвијић, Михајло Петровић Алас, Слободан Јовановић, Александар Белић, Ксенија Атанасијевић
* **значајни књижевници:** Иво Андрић, Милош Црњански, Јован Дучић, Растко Петровић, Исидора Секулић, Милан Ракић, Мирослав Крлежа
* **значајни уметници:** Милена Павловић Барили
* 1904. – лист *Политика*

1924. – почело емитовање Радио Београда

* **Спорт**

Леон Штукељ – освајач прве олимпијске медаље