|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 42** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У ЈУГОСЛОВЕНСКОЈ ДРЖАВИ У ПЕРИОДУ  ХЛАДНОГ РАТА | | |
| Наставна јединица: | 6.1. Крај Другог светског рата и почетак Хладног рата | | |
| Тип часа: | Утврђивање | | |
| Циљ часа: | Утврђивање знања о настанку и циљевима Организације уједињених нација, мировној конференцији у Паризу, о блоковској подели света и почетку Хладног рата | | |
| Очекивани исходи: | **На крају часа ученици ће бити у стању да:**   * објасне значај и улогу ОУН, * наведу међународне организације у оквиру ОУН (УНХЦР, УНИЦЕФ, УНЕСКО, ММФ), * наведу одлуке мировне конференције у Паризу, * објасне узроке Хладног рата, * опишу НАТО и Варшавски пакт и наброје државе њихове чланице, * опишу органе ОУН, * покажу на карти Европе промене након Другог светског рата, * покажу на карти чланице НАТО и Варшавског пакта. | | |
| Облик рада: | Фронтални, групни | | |
| Наставне методе: | Монолошко-дијалошка метода | | |
| Наставна средства: | Уџбеник, табла, карте света и Европе, питања за квиз | | |
| Међупредметне компетенције: | Компетенција за учење, комуникација, сарадња | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник саопштава да ће лекцију *Крај Другог светског рата и почетак Хладног рата* утврдити путем квиза. Дели ученике у четири групе. Објашњава ученицима да се квиз састоји из три игре. Да ће у првом делу квиза одговарати на питања, затим на географским картама света и Европе тражити задате појмове и на крају препознавати личности и грађевине на сликама.  Наставник бележи на табли бројеве од 1 до 20 и објашњава да ће групе редом, почев од прве, бирати број питања које ће им наставник прочитати. Наставник заокружује број изабраног питања да би ученици знали која питања су преостала. Уколико група, која је изабрала питање одговори тачно добија три бода. Уколико не зна одговор, питање се преноси на прву следећу групу, која за тачан одговор добија два бода.  **Главни део (35 минута):**  1. ИГРА – ПИТАЊА И ОДГОВОРИ  Наставник чита питања на која ученици треба да одговоре:   1. Наведите бар четири циља Уједињених нација. 2. Објасните шта подразумева право вета. 3. Шта је Маршалов план? 4. Која су главна тела Уједињених нација? 5. Наброј сталне чланице Савета безбедности. 6. О чему брине међународна организација УНХЦР? 7. На колико окупационих зона је подељена Немачка након Другог светског рата? Набројте окупационе зоне. 8. Када и где је одржана конференција на којој су основане Уједињене нације? 9. Дефинишите појам дискриминација. 10. Када је усвојена Универзална декларација о људским правима? 11. Наведите пар обележја Хладног рата. 12. Када и како је отпочела Берлинска криза? 13. Кад је основан НАТО и где му је седиште? 14. Наведите бар 5 чланица НАТО пакта. 15. Кад је основан Варшавски пакт и где му је седиште? 16. Наведите бар пет чланица Варшавског пакта. 17. Која држава је имала водећу улогу у НАТО, а која у Варшавском пакту? 18. Зашто су настале две немачке државе 1949. године? 19. Објасните појам „гвоздена завеса“. 20. Између којих држава је подигнут Берлински зид?   Наставник бележи на табли бројеве од 1 до 8 и најављује другу игру у којој су правила иста.  2. ИГРА – ПОКАЖИ НА КАРТИ  У овој игри ученици користе зидне географске карте света и Европе и зидну историјску карту и атласне карте на **страни 10 и 11**.   1. Покажите на географској карти света град у коме су основане Уједињене нације. 2. Покажите на географској карти света град у коме се налази седиште УН. 3. Покажите на географској карти света државе које су сталне чланице Савета безбедности Уједињених нација. 4. Покажите на географској Европе 5 држава оснивача НАТО. 5. Покажите на географској Европе 5 држава чланица Варшавског пакта. 6. Покажите на географској Европе седиште НАТО пакта. 7. Покажите на географској Европе између која два града се протезала гвоздена завеса. 8. Покажите на географској Европе државу која је прва иступила из Варшавског пакта.   Затим наставник најављује и трећу игру. Пише на табли бројеве од 1 до 8 и лепи припремљене слике (или приказује преко пројектора на платну). На фотографијама могу бити приказани: зграда Уједињених нација у Њујорку, логотип Уједињених нација, Берлински зид, логотип НАТО пакта, Џорџ Маршал, логотип Варшавског пакта...  **Завршни део (5 минута):**  Наставник сабира бодове које су освојиле групе и проглашава победника. Похваљује активност и залагање чланова група, а нарочито ученике који су показали највеће знање. Затим групе укратко износе своје утиске о квизу.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

Право вета (5 сталних чланица Савета безбедности