|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 51** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У ЈУГОСЛОВЕНСКОЈ ДРЖАВИ У ПЕРИОДУ  ХЛАДНОГ РАТА | | |
| Наставна јединица: | 6.6. Сукоб са Совјетским Савезом и нови модел социјализма | | |
| Тип часа: | Обрада | | |
| Циљ часа: | Упознавање ученика са сукобом Југославије са СССР-ом, са развојем радничког самоуправљања, улогом Југославије у Покрету несврстаних и политичким и економским приликама 60-их и 70-их година | | |
| Очекивани исходи: | **На крају часа ученици ће бити у стању да:**   * дефинишу појам Информацони биро и наведу зашто је донета Резолуција о стању у КПЈ, * опишу сукоб КПЈ са Информбироом, * дефинишу појам радничког самоуправљања, * објасне како је успостављено радничко самоуправљање, * разумеју улогу Југославије у стварању Покрета несврстаних, * опишу укратко политичку и економску кризу у Југославији 60-их година, * опишу карактеристике устава из 1974. године. | | |
| Облик рада: | Фронтални, индивидуални | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, табла | | |
| Међупредметне компетенције: | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да ће се на овом часу упознати са сукобом Југославије са СССР-ом, са развојем радничког самоуправљања, улогом Југославије у Покрету несврстаних и политичким и економским приликама 60-их и 70-их година. Бележи наслов лекције на табли и позива једног ученика да прочита увод **на страни 176** уџбеника, а потом ученицима поставља питања која се налазе у уводном делу.  **Главни део (35 минута):**  Наставник потом дефинише појам **Информациони биро** и објашњава његово оснивање и циљеве. Описује нарушавање односа између Југославије и СССР-а и узроке доношења Резолуције о стању у КПЈ. Истиче и да су сви који су подржали резолуцију Информбироа хапшени и слати у логоре од којих је најозлоглашенији био на Голом отоку. Затим чита ученицима *историјски извор*, сведочанство заточеника Владимира Бобинца о логору на Голом отоку:  *"У чему је страхота тог логора? У логорима у Нјемачкој, у Сибиру, у Хрватској, у тим логорима убијало се тијело, а у овом се логору убијао човјек у човјеку. То је била основна логика. Сада често чујем како људи кажу да су имали некога који је био на Голом отоку, али никада нису о томе причали. Зато јер смо сви ми дубоко погођени оним што смо ондје доживјели. У нама је био убијен човјек, то је основно. Стража је само пазила да не би тко побјегао, а ми смо се међусобно разрачунавали. У томе је та страхота. Сваки је кажњеник, чим је стигао, морао ићи на рапорт код својег исљедника. Морао си обавезно скинути капу и руке ставити на леђа. Прва грешка коју би кажњеник начинио била је ословити својег исљедника "друже исљедниче". Тада би добио одговор: "Нисмо ми другови, ти си бандит, а ја нисам". Доласком на оток изгубио си властито име и постао 'банда'. Друга је велика грешка била кад би рекао исљеднику "Ја нисам крив". То је била велика грешка, јер том тврдњом увриједио си УДБУ, она значи хапси невине људе. На Голом отоку мораш схватити да си крив и мораш бити захвалан УДБИ што ти је омогућила да схватиш да си крив и да ти је УДБА омогућила да окајеш своју кривњу. То је било основно правило.“*  Наставник поставља ученицима питања која се односе на прочитани извор:   * Са којим логорима овај заточеник пореди логор на Голом отоку? * Зашто сматра да је логор на Голом отоку страшнији?   Након тога објашњава када је и како дошло до нормализације односа са СССР-ом и осталим комунистичким државама.  Наставник затим дефинише појам радничког самоуправљања и објашњава како је оно уведено и које су његове одлике и значај. Описује улогу Југославије у стварању Покрета несврсатних. Позива једног ученика да прочита *историјски извор* на **страни 178** „Прва конференција *Покрета несврстаних у Београду*“*.* Тражи од ученика да у прочитаном тексту пронађу и подвуку циљеве ове организације.  Наставник затим описује политичку и економску кризу у Југославији 60-их година, случај Милована Ђиласа, одлике устава из 1963. године, смену Александра Ранковића, студентске демонстрације 1968. године, појаву циљеве и улогу МАСПОК-а и на крају одлике и значај устава из 1974. године.  Током излагања наставник кључне садржај бележи на табли, а ученици преписују у своје свеске.  **Завршни део (5 минута):**  Наставник позива ученик да редом усмено одговоре на питања у одељку ***Провери своје знање*** на **страни 181** уџбеника. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

Сукоб са Совјетским Савезом и нови модел социјализма

1956. године – оснивање Информационог бироа

1948. године – Букурешт – Резолуција о стању у КПЈ

Удба – Управа државне безбедности

1953. године – Балкански пакт са Грчком и Турском

РАДНИЧКО САМОУПРАВЉАЊЕ – предузећима управљају раднички савети

1952. године КПЈ је променила име у СКЈ

Народни фронт је променио име у Социјалистички савез радног народа Југославије, а Савезна влада у Савезно извршно веће

Први председник Југославије – Јосип Броз Тито

1961. године – прва конференција несврстаних у Београду

1963. године – Устав

1966. године – Брионски пленум

1968. године – велике студентске демонстрације

1971. године – основан МАСПОК

1974. године - Устав