|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 5** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ПЕРИОДУ ИЗМЕЂУ ДВА СВЕТСКА РАТА | |
| Наставна јединица: | 2.1. РАЂАЊЕ НОВЕ ЕВРОПЕ | |
| Тип часа: | Обрада | |
| Циљ часа: | Упознавање ученика са приликама у Европи и свету после Првог светског рата: са одлукама Конференције мира у Паризу, променама до којих је она довела, са формирањем и циљевима Друштва народа. | |
| Очекивани исходи: | **На крају часа ученици ће бити у стању да:**   * опишу промене у Европи до којих је дошло након Првог светског рата, * наброје државе које су нестале и нове државе које су настале по завршетку Првог светског рата, * покажу на карти најбитније промене након 1918. године, * увиде значај Конференције мира у Паризу, * именују места и државе са којима су потписани мировни уговори, * дефинишу појам версајског поретка, * објасне циљеве и значај Друштва народа. | |
| Облик рада: | Фронтални, индивидуални, рад у пару | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава ученицима да је циљ овог часа да се упознају са приликама у свету после Првог светског рата и да стекну нова знања о Конференцији мира у Паризу, променама до којих је она довела, версајском поретку и Друштву народа.  Позива једног ученика да прочита увод у лекцију **на страни 16** уџбеника, а потом поставља ученицима питања:   1. Зашто се Први светски рат назива Велики рат? 2. Које државе су биле чланице савеза Централних сила у Првом светском рату, а које Антанте?   **Главни део (35 минута):**  Наставник истиче да је крај Првог светког рата донео велике промене у Европи. Након рата нестала су четири велика царства и формиране нове државе. Затим редом укратко описује судбину Руског, Аустроугарског, Немачког и Османског царства.  Саопштава да су се након рата државе победнице окупиле на мировној конференцији и пише на табли следећа питања:  Конференција мира у Паризу   1. Где је почела? 2. Када је почела? 3. Шта су јој били циљеви? 4. Ко је водио главну реч? 5. Зашто Русија није учествовала?   Тражи од ученика да прочитају прва два пасуса **на страни 17** и писмено у своје свеске одговоре на дата питања.  Затим саопштава ученицима да је амерички председник Вудро Вилсон донео програм под називом *14 тачака* на којем се заснивао рад конференције и позива једног ученика да наглас прочита историјски извор **на страни 18** уџбеника.  Наставник затим црта на табли табелу, а ученици у своје свеске. Саопштава да су на Конференцији мира у Паризу потписани уговори са Немачком, Аустријом, Бугарском, Мађарском и Турском и тражи од ученика да прочитају одељак *Уговори о миру – нове границе и нове државе* на **странама 18 и 19** уџбеника. Током читања, са паром из клупе, ученици уписују у табелу време и место потписивања и услове под којима су закључени мировни уговори са пораженим државама.    Када заврше, наставник проверава тачност тако што позива ученике да редом прочитају шта су записали у табелу.  Затим тражи од ученика да погледају карту **на страни 19** уџбеника и одговоре на питања испод ње. Укратко монололошком методом објашњава версајски поредак и упознаје ученике са настанком и циљевима Друштва народа.  **Завршни део (5 минута):**  Наставник поставља ученицима питања из одељка ***Провери своје знање*** на **страни 21**. Ученици одговарају усмено. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ИЗГЛЕД ТАБЛЕ

РАЂАЊЕ НОВЕ ЕВРОПЕ

Након Првог светског рата нестају:

* Руско
* Аустроугарско
* Немачко
* Османско царство

Конференција мира у Паризу

1. Где је почела? – У Версају
2. Када је почела? – 18. јануара 1919. године
3. Шта су јој били циљеви? – Склапање мировних уговора са пораженим државама
4. Ко је водио главну реч? – Велика четворица
5. Зашто Русија није учествовала? – Јер је са Немачом склопила Брест-Литовски мир

|  |  |  |
| --- | --- | --- |
| ДРЖАВА | ВРЕМЕ И МЕСТО ПОТПИСИВАЊА УГОВОРА | УСЛОВИ МИРА |
| НЕМАЧКА |  |  |
| АУСТРИЈА |  |  |
| БУГАРСКА |  |  |
| МАЂАРСКА |  |  |
| ТУРСКА |  |  |

Версајски поредак

14. тачака – Вудро Вилсон – Друштво народа