|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 8. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 51** | ОДЕЉЕЊЕ**:** | ДАТУМ**:** | |
| Наставна тема: | СВЕТ, ЕВРОПА И СРПСКИ НАРОД У ЈУГОСЛОВЕНСКОЈ ДРЖАВИ У ПЕРИОДУ  ХЛАДНОГ РАТА | | |
| Наставна јединица: | 6.5. Конституисање Федеративне Народне Републике Југославије | | |
| Тип часа: | Утврђивање | | |
| Циљ часа: | Утврђивање знања о политичком и економском развоју Југославије након Другог светског рата | | |
| Очекивани исходи: | **На крају часа ученици ће бити у стању да:**   * наведу хронолошким редоследом догађаје и процесе у Југославији након Другог светског рата, * дефинишу појам националних мањина, * објасне како је текла обнова Југославије након рата, * опишу аграрну реформу и промене власничких односа након Другог светског рата, * опишу спољну политику Југославије након Другог светског рата, * дефинишу појам национализације и објасне промену власничких односа у Југославији после рата, * објасне односе Југославије са суседима. | | |
| Облик рада: | Фронтални, индивидуални, групни рад | | |
| Наставне методе: | Монолошко-дијалошка метода, рад на тексту | | |
| Наставна средства: | Уџбеник, табла | | |
| Међупредметне компетенције: | Компетенција за учење, комуникација | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник саопштава ученицима да ће се на овом часу утврдити знања о политичком и економском развоју Југославије након Другог светског рата. Дели ученике на пет група.  Свакој групи додељује по један одељак лекције:   * прва група – одељак *Демократска Федеративна Југославија* на **странама 170 и 171**, * друга група – одељак *Федеративна Народна Република Југославија* на **странама 171 и 172**, * трећа група – одељак *Обнова земље* на **странама 172 и 173**, * четврта група – одељак *Промена власничких односа* на **странама 173 и 174**, * пета група – одељак *Спољна политика Југославије* на **странама 174 и 175**.   Групе имају задатак да саставе по четири питања из додељених одељака за квиз.  **Главни део (35 минута):**  Ученици се договарају и заједно формулишу питања и одговоре. Наставник их обилази и конторлише да ли су питања јасна и конкретна.  Када заврше, наставник позива ученике прве групе да читају редом питања која су саставили. Прво питање постављају другој групи. Уколико друга група зна тачан одговор добија 3 поена, а уколико не зна, право да одговори добија трећа група која за тачан одговор добија два поена. Уколико ни трећа група не зна одговор, одговара четврта па пета група. Затим прва група поставља друго питање трећој, па треће четвртој и четврто питање петој групи.  Потом друга група поставља своја питања; прво трећој, друго четвртој и тако редом до краја квиза.  Наставник прати редослед одговарања, контролише тачност одговора и бележи поене на табли.  **Завршни део (5 минута):**  Наставник сабира поене, проглашава победника и награђује ученике победничке екипе.  На крају часа наставник ученицима задаје да за ДОМАЋИ ЗАДАТАК у свој **ИСТОРИЈСКИ РЕЧНИК** упишу кључне појмове и непознате речи са објашњењима из ове лекције. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |